08:40, 24.06.2021 // 113051\nЎзбекистонда 2018 йили «Мард ўғлонлар номи барҳаёт» номли китоб нашрдан чиққан эди. Унга Мудофаа, Ички ишлар, Фавқулодда вазиятлар вазирликлари, Давлат хавфсизлик хизмати тизимида ишлаган ва хизмат бурчини бажариш вақтида мардларча ҳалок бўлган 222 нафар ходим маълумотлари келтирилган.\nЎзбекистон Ички ишлар вазирлиги матбуот хизмати 2021 йилги Хотира ва қадрлаш куни муносабати билан апрель—май ойларида ушбу хотира-китобга киритилган ички ишлар органлари ходимлари ҳақидаги қисқа видеоочеркларни эълон қилиб борди. Ёдга олинганлар орасида вертолёт ҳалокатида вафот этган, диний-ақидапарастлар ва террорчиларга қарши кураш тадбирларида ҳалок бўлган, шунингдек, Наманган, Тошкент, Сурхондарё, Андижон вилоятлари ва Тошкент шаҳрида амалга оширилган терактлар вақтида қурбон бўлганлар бор.\n«Дарё» ички ишлар органлари сафида хизмат қилган ва хизмат бурчини бажариш вақтида ҳалок бўлган 100 дан ортиқ ходим ҳақидаги видеоочеркларни бир саҳифага жамлади.\nМайор Нодирбек Юнусов (1981—2016)\nНодирбек Юнусов 1981 йил 28 ноябрда Тошкент шаҳрида туғилган. Фарғона давлат университетининг чақириққача ҳарбий таълим ва жисмоний тарбия факультетида таҳсил олган. 2002 йилдан ички ишлар идораларида хизмат қила бошлаган. 2016 йил 18 октябрда Фарғона—Қўқон йўналишида ташкил қилинган ҳаво разведкаси тадбирида иштирок этаётганида бахтсиз ҳодиса туфайли вертолётнинг ерга қулаши оқибатида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nМавзуга доир: Ўзбекистондаги авиаҳалокат тафсилотлари бир ярим йилдан сўнг маълум бўлишни бошлади. Ҳозирча тўққиз қурбондан бирининг исми аниқ\nТожикистондаги урушнинг Ўзбекистондаги қурбони\nКичик сержант Хидирали Рўзибоев (1967—1997)\nХидирали Рўзибоев 1967 йил 10 июнда Сурхондарё вилоятининг Денов туманида туғилган. 1984 йил Денов туманидаги умумтаълим мактабини тамомлаган. 1985—1987 йилларда Афғонистонда ҳарбий хизматни ўтаган. 1996 йилдан Денов тумани ИИБ ҳисобга олиш ва қайд этиш гуруҳи кичик инспектори вазифасида хизмат қила бошлаган. 1997 йил 8 январда Тожикистоннинг Турсунзода туманида оператив вазиятнинг кескинлашуви оқибатида Сурхондарё вилояти Сариосиё ва Узун туманларида Ўзбекистон чегараларини ишончли ҳимоя қилиш мақсадида постлар ташкил этилган. Хидирали Рўзибоев 10 январда қўшни мамлакатда бир-бирига қарши жанговар ҳаракатлар олиб бораётган гуруҳлар томонидан отилган снарядлардан бири чегара постига келиб тушиши оқибатида оғир яраланиб, воқеа жойида ҳалок бўлган. Президент фармонига биноан кичик сержант Рўзибоев вафотидан сўнг «Жасорат» медали билан мукофотланган.\nБотаника боғидаги террорчиларга қарши кураш қурбонлари\nЛейтенант Баксеид Кентаев (1968—1997)\nБаксеид Кентаев 1968 йилда Тошкент вилоятининг Қибрай туманида туғилган. Ички ишлар органларидаги хизмат фаолиятини 1989 йили Тошкент шаҳар ИИББнинг қўриқлаш бўлими 1-полки милиционери вазифасидан бошлаган. 1997 йил 13 апрелда Юнусобод тумани ҳудудидаги Ботаника боғида террорчи гуруҳлар томонидан уюштирилган отишма вақтида тан жароҳати олиши оқибатида ҳалок бўлган. У Президентнинг 1998 йил 13 январдаги фармонига биноан вафотидан сўнг «Жасорат» медали билан мукофотланган.\nМаҳбуслар билан боғлиқ ҳолатларда ҳалок бўлган ходимлар\nЛейтенант Жаҳонгир Қўзибоев (1976—2000)\nЖаҳонгир Қўзибоев 1976 йил 23 июлда Жиззах вилоятининг Ғаллаорол туманида туғилган. 1993 йил тумандаги 16-умумтаълим мактабини тамомлаган. 1994 йил Ички ишлар вазирлиги академияси тингловчилари сафига қабул қилинган. 1998 йил ўқишни тамомлаб, Жиззах шаҳар ИИБ профилактика бўлинмасининг вояга етмаганлар билан ишлаш бўйича инспектори вазифасига тайинланган. 2000 йил 23 январь куни жазони ижро этиш колониясидан қочган икки маҳкум билан олишув пайтида оғир жароҳатланиб, вафот этган. Президент фармонига биноан вафотидан сўнг «Жасорат» медали билан мукофотланган.\nОддий аскар Гулмурод Тўлаев (1986—2011)\nГулмурод Тўлаев 1986 йил 6 январда Қашқадарё вилоятида туғилган. 2002 йили Касби туманидаги 26-мактабни, 2005 йили Денов қишлоқ хўжалик касб-ҳунар коллежини тамомлаган. 2007 йилда ҳарбий хизматни ўтаган. 2010 йил 10 апрелдан ИИВнинг қорувул қўшинлари таркибида хизмат фаолиятини бошлаган. 2011 йил 16 июнь куни эҳтиётсизлик оқибатида канализация қувурига тушиб кетган маҳбусни қутқариш чоғида ҳалок бўлган.\nМавзуга доир: Ўзбекистонда сўнгги беш йилда қамоқхонадан ҳеч ким қочолмаган\nНамангандаги 1997 йилги воқеалар қурбонлари\nКапитан Марат Тошбоев (1952—1997)\nМарат Тошбоев 1952 йил 5 январда Наманган вилоятида туғилган. 1988 йили Тошкент ўрта-махсус милиция мактабини тамомлаган. Наманган шаҳар ИИБга қарашли жамоат тартибини сақлаш хизмати вақтинча ушлаб туриш изолятори бошлиғи лавозимида хизмат қилган. 1997 йил 24 мартида ноқонуний диний-экстеремистик оқим етакчилари томонидан уюштирилган суиқасд оқибатида ҳалок бўлган. У Президент фармонига биноан вафотидан сўнг «Жасорат» медали билан мукофотланган.\nМайор Шарифжон Турсунов (1950—1997)\nШарифжон Турсунов 1950 йил 15 май куни Наманган туманида туғилган. 1969—1971 йилларда ҳарбий хизматни ўтаган. Шундан сўнг ички ишлар соҳасида фаолият кўрсата бошлаган. 1987 йил хизматдан ажралмаган ҳолда Наманган давлат педагогика институтини тамомлаган. Наманган шаҳар ИИБга қарашли тиббий ҳушёрлик бўлимининг бошлиғи лавозимида хизмат қилган. 1997 йил 24 март куни диний-экстремистик оқим етакчиларидан бири томонидан уюштирилган суиқасд оқибатида ҳалок бўлган. У Президент фармонига биноан вафотидан сўнг «Жасорат» медали билан мукофотланган.\nКатта сержант Равшан Аббосов (1967—1997)\nРавшан Аббосов 1967 йил 9 июлда Наманган вилоятида туғилган. 1985 йил 5-ўрта мактабни тугаллаб, ҳарбий хизматда бўлган. 1989 йилнинг март ойида Наманган вилояти ИИБнинг пост-патруль хизмати ротасида взвод милиционери васифасида хизмат қила бошлаган. 1997 йил 17 декабрда диний-экстеремистик оқим аъзоси томонидан отиб ўлдирилган. У Президент фармонига биноан вафотидан сўнг «Жасорат» медали билан мукофотланган.\nКичик сержант Салоҳиддин Абдураҳмонов (1972—1997)\nСалоҳиддин Абдураҳмонов 1972 йил 14 январда Наманган вилоятининг Тўрақўрғон туманида туғилган. 1989—1991 йилларда ҳарбий хизматда бўлган. 1994 йилда ички ишлар идораларида хизмат қила бошлаган. 1997 йил 29 декабрда диний-экстеремистик гуруҳнинг еткачиларидан бирини қўлга олиш пайтида ҳалок бўлган. У Президент фармонига биноан вафотидан сўнг «Жасорат» медали билан мукофотланган.\nКичик сержант Умархон Жўраев (1969—1997)\nУмархон Жўраев 1969 йил 4 декабрда Наманган вилоятининг Учқўрғон туманида туғилган. 1987 йил ўрта мактабни тамомлаган. 1988—1989 йилларда ҳарбий хизматни ўтаган. 1994 йилда ички ишлар органларига хизматга қабул қилинган. 1997 йил 17 декабрь куни диний-экстеримистик оқим аъзоси томонидан отиб ўлдирилган. У Президент фармонига биноан вафотидан сўнг «Жасорат» медали билан мукофотланган.\nКатта лейтенант Иномжон Юсупов (1968—1997)\nИномжон Юсупов 1968 йил 4 декабрда Наманган шаҳрида туғилган. 1994 йил ИИВ академиясини тамомлаган. Наманган вилояти ИИБ жиноят қидирув бўлими тезкор вакили лавозимида ишлаган. 1997 йил 17 декабрда ноқонуний диний-экстеремистик оқим аъзоси томонидан отиб ўлдирилган. У Президент фармонига биноан вафотидан сўнг «Жасорат» медали билан мукофотланган.\nМайор Боқижон Убайдуллаев (1955—1997)\nБоқижон Убайдуллаев 1955 йил 10 ноябрда Наманган шарида туғилган. 1975—1977 йилларда ҳарбий хизматни ўтаган. 1978 йил Наманган вилояти ИИБга қарашли ДАН бўлинмасида йўл-патруль хизмати инспектори вазифасида хизмат фаолиятини бошлаган. 1997 йил 2 декабрь куни диний-экстеремистик оқимнинг бир гуруҳ аъзолари томонидан ўз хонадонида ўлдирилган.\n1999—2000 йилларда Ўзбекистонга бостириб киришга уринган террорчиларга қарши курашда ҳалок бўлганлар\nКапитан Равил Василев (1965—1999)\nРавил Василев 1965 йил 26 октябрда Тошкент вилояти Чирчиқ шаҳрида туғилган. 1982 йилда Чирчиқ шаҳридаги 15-умумтаълим мактабини битириб, 1986 йилда Тошкент жисмоний тарбия ва спорт институтига ўқишга кирган. 1993 йилда ички қўшинлар бўлинмаларида хизмат фаолиятини бошлаб, катта йўриқчи ва бўлинма командири ўринбосари лавозимларида ишлаган. 1995 йил қисм командирининг жисмоний тарбия ва спорт ишлари бўйича ўринбосари лавозимига тайинланган. 1999 йил 15 ноябрда Тошкент вилояти Янгиобод туманининг тоғли ҳудудлари орқали Ўзбекистон ҳудудига суқилиб кирган террорчиларга қарши олиб борилган жанговар ҳаракатларда иштирок этиб, хизмат вазифасини ўташ чоғида қаҳрамонларча ҳалок бўлган. У Президентнинг 1999 йил 1 декабрдаги фармонига биноан «миллий манфаатларни ҳимоя қилиш ва тинчликни таъминлаш йўлида жасорат ва фидойилик кўрсатгани учун» вафотидан сўнг «Жасорат» медали билан мукофотланган.\nМавзуга доир: Тошкентдаги 15-мактабда қаҳрамонларча ҳалок бўлган капитан Р.Василевнинг жасорати ёдга олинди\nПодполковник Валерий Говорухин (1949—1999)\nВалерий Говорухин 1949 йилда Тошкент вилоятининг Қибрай туманида туғилган. Тошкент олий милиция мактабини тамомлагач, Қарши шаҳар ИИБнинг тергов бўлинмасида терговчи бўлиб ишлаган. Кейинчалик Тошкент вилояти ИИБнинг тезкор техника бўлимида эксперт, катта инспектор, навбатчилик қисмининг бошлиғи лавозимларида хизмат қилган. ИИВ оператив штаби инспекторлик бўлими бошлиғи, бош инспектор лавозимларида ишлаган. 1995 йилда Янгиобод шаҳар ИИБ бошлиғи этиб тайинланган. 1999 йил 15 ноябрь куни Янгиобод дам олиш масканида бир гуруҳ қуролланган жиноятчиларга қарши кураш пайтида қаҳрамонларча ҳалок бўлган. У Президентнинг 2001 йил 12 январдаги фармонига биноан вафотидан сўнг «Жасорат» медали билан мукофотланган.\nМайор Бахтиёр Пўлатов (1957—1999)\nБахтиёр Пўлатов 1957 йил 28 мартда Тошкент вилоятининг Ўрта Чирчиқ туманида туғилган. 1975—1977 йилларда муддатли ҳарбий хизматни ўтаган. 1978—1982 йилларда ИИВнинг Тошкент олий мактабида ўқиган. 1982 йилда Бекобод тумани ИИБнинг жиноят қидирув бўлими инспектори вазифасига тайинланган. Шундан сўнг турли лавозимларда самарали фаолият кўрсатган. 1998 йилда Янгиобод шаҳар ИИБ бошлиғининг биринчи ўринбосари лавозимига тайинланган. 1999 йил 15 ноябрда Янгиобод дам олиш масканида бир гуруҳ қуролланган жиноятчиларга қарши кураш пайтида мардларча ҳалок бўлган.\nЛейтенант Темур Сагидулин (1977—2000)\nТемур Сагидулин 1977 йил 3 март куни Тошкент шаҳрида туғилган. 1994 йили Юнусобод туманидаги 245-сонли ўрта мактабни тамомлаб, ИИВ академиясига ўқишга кирган. Таҳсилни тамомлагач, 1998 йилдан ИИВнинг алоҳида вазифаларни бажарувчи сафарбарлик отрядида хизмат фаолиятини бошлаган. 2000 йилда Тошкент вилоятининг тоғли ҳудудларида Ўзбекистонга суқилиб кирган бир гуруҳ террорчиларни йўқ қилиш пайтида мардларча ҳалок бўлган.\nЛейтенант Ғофуржон Ражабов (1975—2000)\nҒофуржон Ражабов 1975 йил 8 май куни Бухоро вилоятининг Ғиждувон туманида туғилган. 1996—1997 йилларда Қуролли Кучлар сафида хизмат қилган. 1999—2000 йилларда ИИВга қарашли Тошкент олий ҳарбий техника билим юртининг жисмоний тайёргарлик ва спорт кафедрасида махсус тайёргарлик бўйича катта инструктор, ўқитувчи вазифаларида хизмат қилган. 2000 йил август ойида Сурхондарё вилоятининг тоғли ҳудудларига бостириб кирган террорчиларни йўқ қилиш пайтида ҳалок бўлган. Президент фармонига биноан вафотидан сўнг II даражали «Шон-шараф» ордени билан мукофотланган.\nМавзуга доир: Сариосиё жангларида ҳалок бўлган 26 нафар қаҳрамоннинг ўзи ўқиган мактабларида бюстлари ўрнатилди\nКичик сержант Абдуҳалим Тошқулов (1969—2000)\nАбдуҳалим Тошқулов 1969 йил 25 июнь куни Қашқадарё вилоятининг Китоб туманида туғилган. 1985 йили тумандаги 10-сонли ўрта мактабни тамомлаб, мудофаага кўмаклашувчи «Ватанпарвар» ташкилотида таҳсил олган. 1987—1989 йилларда ҳарбий хизматда йигитлик бурчини ўтаган. 1996 йили Шаҳрисабз шаҳар ИИБ ҳузуридаги қўриқлаш бўлими милиционери вазифасида хизмат фаолиятини бошлаган. 2000 йил август ойида Сурхондарё вилоятининг тоғли ҳудудларидан Ўзбекистонга суқилиб кирмоқчи бўлган террорчиларга қарши кураш пайтида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nСержант Эрфан Эмираджиев (1967—2000)\nСержант Икромжон Саидаҳмедов (1969—2000)\nИкромжон Саидаҳмедов 1969 йил 16 майда Тошкент вилоятида туғилган. 1986 йилда Бўстонлиқ туманидаги 43-мактабни тамомлаган. 1996—1999 йилларда Президент девони ишлар бошқармасининг шаҳар ташқарисидаги қароргоҳини муҳофаза қилувчи 18-ҳарбийлаштирилган ўт ўчириш қисмининг ўт ўчирувчиси, катта ўт ўчирувчиси вазифаларида хизмат қилган. Икромжон Саидаҳмедов 2000 йил сентябрь ойида давлат чегаралари хавфсизлигини таъминлаш мақсадида Бўстонлиқ туманининг тоғли ҳудудларида ўтказилаётган антитеррор таркибига жалб этилган Тошкент вилояти ИИБ терма отряди шахсий таркибига киритилган. У сафдошлари билан биргаликда тоғ тепаликларида юзага келган ёнғинни ўчириш ва давлат мулки бўлган ўрмон хўжалигини асраб қолишда катта жонбозлик кўрсатган. Ушбу жараёнда аланга қуршовида қолиши оқибатида оғир тан жароҳати олиб, ҳалок бўлган. Президентнинг 2001 йил 12 январдаги фармонига биноан вафотидан сўнг «Жасорат» медали билан мукофотланган.\nКичик сержант Акбар Эсонов (1974—2000)\nАкбар Эсонов 1974 йил 15 августда туғилган. 1991 йили Ҳамид Олимжон номидаги 12-умумтаълим мактабини тамомлаб, Термиз давлат университетининг филология факультетига ўқишга кирган. 1996 йилда ушбу олий таълим муассасасини имтиёзли диплом билан тамомлаган. Шундан сўнг Ўзбекистон Қуролли Кучларига қарашли ҳаво десанти қўшинлари сафида ҳарбий хизматни ўтаган. 1998 йилда ички ишлар органларига қабул қилинган. 2000 йил 25 сентябрь куни Сариосиё туманининг тоғли ҳудудида жойлашган Кештут қишлоғини террорчилар гуруҳидан тозалаш вақтида мардларча ҳалок бўлган.\nТошкентдаги 2004 йилги терактларнинг қурбонлари\nСтаршина Қодир Раҳмонов (1961—2004)\nҚодир Раҳмонов 1961 йил Тошкент шаҳрида туғилган. 1990 йили Шайҳонтоҳур туман ИИБнинг жиноят қидирув бўлими кичик инспектори вазифасида хизмат қила бошлаган. 2004 йил 29 март куни Тошкент шаҳридаги Чорсу бозори ҳудудида жойлашган «Болалар дунёси» дўкони ёнида номаълум аёлнинг ўз танасига жойлаштирилган портловчи мосламани ҳаракатга келтириши оқибатида оғир тан жароҳати олиб, воқеа жойида ҳалок бўлган. Президентнинг 2004 йил 26 апрелдаги фармонига биноан вафотидан сўнг «Жасорат» медали билан мукофотланган.\nКатта сержант Фахриддин Тиркашев (1971—2004)\nФахриддин Тиркашев 1971 йилда Самарқанд вилоятида туғилган. Ички ишлар органларидаги хизмат фаолиятини 1993 йилда Шайхонтоҳур тумани ИИБ пост-патруль хизмати рота милиционери вазифасидан бошлаган. 2004 йил 29 март куни Тошкент шаҳридаги Чорсу бозори ҳудудида жойлашган «Болалар дунёси» дўкони ёнида номаълум аёлнинг ўз танасига жойлаштирилган портловчи мосламани ҳаракатга келтириши оқибатида оғир тан жароҳати олиб, воқеа жойида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nКатта лейтенант Эркин Саидов (1978—2004)\nЭркин Саидов 1978 йил Қашқадарё вилоятининг Касби туманида туғилган. 2000 йил Тошкент шаҳар Мирзо Улуғбек тумани ИИБ ҳуқуқбузарликларнинг олдини олиш бўлимига қарашли милиция таянч пунктида профилактика инспектори лавозимида хизмат қила бошлаган. 2004 йилнинг 29 март куни қуролланган жиноятчиларга қарши курашиш чоғида оғир яраланиб, воқеа жойида ҳалок бўлган. Президент фармонига кўра, вафотидан сўнг «Жасорат» медали билан мукофотланган.\nКатта сержант Зоитбек Аҳмедов (1964—2004)\nЗоитбек Аҳмедов 1964 йил Қибрай туманида туғилган. 1993 йилдан ички ишлар идораларида хизмат қила бошлаган. У дастлаб Тошкент шаҳар ИИББнинг пост-патруль хизмати бригадаси иккинчи батальонида оддий милиционер сифатида фаолият кўрсатган. 1998 йилда Қибрай тумани ИИБ ҳузуридаги қўриқлаш бўлимига ишга ўтказилган. 2004 йил 30 март куни Қибрай туманидаги «Қорамур» блокпостида хизмат вазифасини бажараётганда террорчи томонидан танасига яширилган портловчи мосламанинг ҳаракатга келтирилиши оқибатида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nСтаршина Ваҳобиддинжон Нуриддинов (1968—2004)\nВаҳобиддинжон Нуриддинов 1968 йил Тошкент вилоятининг Паркент туманида туғилган. 1989 йилдан Оҳангарон шаҳар ИИБ ҳузуридаги қўриқлаш бўлимида милиционер-кинолог вазифасида хизмат фаолиятини бошлаган. Кейинчалик Тошкент вилояти Янгиобод шаҳар ИИБ ва Красногорск шаҳар милиция бўлими пост-патруль хизмати бўлинмаларида марказлаштирилган қўриқлаш пультларида ишлаган. 2000 йилда Паркент тумани ИИБга қарашли йўл-патруль хизмати инспектори, 2003 йилда Тошкент вилояти ИИБ Йўл ҳаракати хавфсизлиги бошқармаси йўл-патруль хизмати батальонининг сафарбарлик гуруҳи инспектори лавозимига тайинланган. 2004 йил 30 март куни Қибрай туманининг Салар шаҳарчаси ҳудудида жойлашган «Қорамур» тўсиқ постида террорчилар томонидан ўз танасига жойлаштирилган портловчи мосламанинг ҳаракатга келтирилиши оқибатида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nКатта сержант Иброҳим Норметов (1968—2004)\nИброҳим Норметов 1968 йил 2 апрель куни Тошкент вилоятида туғилган. 1985 йили Қибрай туманидаги 54-ўрта мактабни имтиёзли баҳолар билан тамомлаган. 1986—1988 йилларда ҳарбий хизматни ўтаган. 1992 йилнинг октябрь ойида ИИВнинг Жамоат тартибини сақлаш ва пост-патруль хизмати бош бошқармаси ҳузуридаги хорижий давлатлар дипломатик ваколатхоналарни қўриқлашни таъминлаш бўйича алоҳида милиция батальони милиционери сифатида хизмат фаолиятини бошлаган. 2004 йил 30 июль куни АҚШнинг Тошкентдаги элчихонаси олдида номаълум шахснинг ўз танасига жойлаштирилган портловчи мосламани ҳаракатга келтириши оқибатида ҳалок бўлган. Президентнинг 2004 йил 24 августдаги фармонига биноан вафотидан сўнг «Жасорат» медали билан мукофотланган.\nСафдор Ихтиёр Ҳакимов (1981—2004)\nИхтиёр Ҳакимов 1981 йил 9 апрелда Қозоғистоннинг Чимкент шаҳрида туғилган. 1998 йилда Юнусобод туманидаги 302-сонли ўрта мактабни аъло баҳолар билан тамомлаган. 2000—2002 йилларда Ўзбекистон Қуролли Кучлари сафида хизмат қилган. 2003 йил март ойидан ИИВ Пост-патруль хизмати ва жамоат тарибини сақлаш бош бошқармаси хорижий давлатлар дипломатик ваколатхоналарини қўриқлашни таъминлаш бўйича алоҳида милиция батальони милиционери лавозимида хизмат қила бошлаган. 2004 йил 30 июль куни АҚШнинг Тошкентдаги элчихонаси олдида номаълум шахснинг ўз танасига жойлаштирилган портловчи мосламани ҳаракатга келтириши оқибатида ҳалок бўлган. Президентнинг 2004 йил 24 августдаги фармонига биноан вафотидан сўнг «Жасорат» медали билан мукофотланган.\nАндижон воқеалари қурбонлари\nКичик сержант Муҳаммадносир Баҳодиров (1978—2005)\nМуҳаммадносир Баҳодиров 1978 йил 11 июлда Андижон шаҳрида туғилган. 1993 йили шаҳардаги 23-ўрта мактабни тамомлаган. 1998—2001 йилларда Қуролли Кучлар сафида хизмат қилган. 2003 йилдан Андижон вилояти ИИБ қўриқлаш бўлими милиционери лавозимида хизмат қила бошлаган. 2005 йил 13 май куни Андижон шаҳрида юз берган террорчилик ҳаракатларига қарши кураш пайтида оғир яраланиб, мардкарча вафот этган.\nМавзуга доир: Зокиржон Алматов: Икки томон ўртасидаги отишма сабаб бир жойда 100 киши ҳалок бўлган\nКапитан Набижон Давронов (1964—2005)\nНабижон Давронов 1964 йил 13 апрелда Андижон вилоятининг Избоскан туманидаги Луғумбек қишлоғида туғилган. 1989 йилда ўрта-махсус милиция мактабини тамомлаган. 1988—1989 йилларда Республика ИИВ Ёнғиндан сақлаш бошқармаси ихтиёрида хизмат қилган. 1989—1992 йилларда Избоскан тумани ИИБ қўриқлаш пункти бошлиғи, 1992—1998 йилларда навбатчилик қисмининг катта инспектори навбатчиси, 1998—2001 йилларда ёнғин хавфсизлиги профилактика инспектори вазифаларида хизмат қилган. 2001—2003 йилларда Андижон шаҳар ИИБ ёнғин хавфсизлиги бўлими биринчи ҳарбийлаштирилган ёнғин хавфсизлиги отряди, ёнғиннинг олдини олиш инспектори вазифаларида ишлаган. Хизмат вазифасини сидқидилдан бажариб, касбдошларига ўрнак бўлгани учун раҳбарият томонидан кўп маротаба рағбатлантирилган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида қаҳрамонларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nКатта сержант Ҳалимжон Жалолов (1976—2005)\nҲалимжон Жалолов 1976 йил 16 январда Андижон вилоятининг Хўжаобод туманида туғилган. Булоқбоши туманидаги 45-ўрта мактабни, Улуғнор туманидаги Автомобильларга техник хизмат кўрсатиш билим юртини тамомлаган. 1994—1996 йилларда армияда хизмат қилган. Бир неча йил Булоқбоши туманининг Ширмонбулоқ қишлоғидаги посбонлар сардори сифатида ишлаган. 2000 йил Андижон шаҳар ИИБга қарашли қўриқлаш бўлими милиционери вазифасида хизмат фаолиятини бошлаган. 2005 йил 13 май куни Андижон шаҳрида юз берган террорчилик ҳаракатларига қарши кураш пайтида қаҳрамонларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nЛейтенант Анваржон Жўрабоев (1982—2005)\nАнваржон Жўрабоев 1982 йил Андижон шаҳрида туғилган. Шаҳардаги 30-умумтаълим мактабини тамомлаган. 2003 йилда ИИВга қарашли Ёнғин хавфсизлиги олий техника мактабини аъло баҳолар билан тамомлаб, Андижон вилояти ИИБ Ёнғин хавфсизлиги бошқармаси ёнғин хавфсизлиги қисмлари жанговар тайёргарлигини ташкил этиш ва мувофиқлаштириш бўлими муҳандиси сифатида хизмат фаолиятини бошлаган. Спортнинг каратэ тури бўйича Ўзбекистон ва жаҳон чемпиони, биринчи дан қора белбоғ соҳиби бўлган. 2005 йил 13 май куни Андижон шаҳрида юз берган террорчилик ҳаракатларига қарши кураш пайтида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nКапитан Санжарбек Маҳмудов (1976—2005)\nСанжарбек Маҳмудов 1976 йил 23 январда Андижон туманида туғилган. Шаҳардаги 1-умумтаълим мактабини тамомлаган. Андижон вилояти ИИБ шахсий таркиб билан ишлаш хизмати қошидаги ўқув марказида таҳсил олгач, 1997—1999 йилларда вилоят ИИБнинг ижтимоий ва молиявий бўлими тафтиш бўлинмаси тафтишчиси, катта тафтишчи вазифларида хизмат қилган. 1999 йилда Андижон вилояти ИИБ коррупция, рекет ва терроризмга қарши курашиш бошқармаси 2-бўлим тезкор вакили лавозимига ишга ўтказилган. 2004 йили Андижон вилояти ИИБ Жиноят қидирув ва терроризмга қарши курашиш бошқармасининг коррупция, товламачилик ва рекетга қарши кураш бўлими тезкор вакили этиб тайинланган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nСафдор Нодирбек Носиров (1976—2005)\nНодирбек Носиров 1976 йил 21 августда Андижон туманида туғилган. 1996 йилда Андижон енгил саноат политехникумини тамомлаган. 2002 йилда Қуролли Кучлар сафида хизмат қилган. 2004 йил август ойидан Андижон вилояти ИИБга қарашли пост-патруль хизмати батальонининг 3-отрядида кинолог-инспектор сифатида ишлай бошлаган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармонига биноан вафотидан сўнг II даражали «Шон-шараф» ордени билан мукофотланган.\nПодполковник Музаффар Рустамов (1968—2005)\nМузаффар Рустамов 1968 йил 20 мартда Андижон вилояти Олтинкўл туманининг Маслаҳат қишлоғида туғилган. 1985 йилда Андижон шаҳридаги 24-мактабни тамомлаган. 1988 йил ҳарбий хизматдан қайтгач, Андижон вилояти ИИБнинг пост-патруль хизмати ротасига ишга қабул қилинган. У хизмат вазифасига масъулият билан ёндашиши, шахсий таркибни ортидан эргаштира олиши ва бошқа ижобий фазилатлари билан ҳамкасблари орасида ҳурмат қозонган эди. 2005 йил 13 май куни Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Хизмат вақтида кўрсатган мардлиги, жасорати, фидойилиги учун Президент фармони билан вафотидан сўнг «Жасорат» медали билан мукофотланган.\nКичик сержант Давронбек Рўзиев (1982—2005)\nДавронбек Рўзиев 1982 йил Андижон вилояти Қўрғонтепа туманида туғилган. 1999 йилда шу тумандаги 10-ўрта мактабни тамомлаган. 2001 йилда Чирчиқ олий танк қўмондонлик-муҳандислик билим юртининг таъминлаш батальонида муддатли ҳарбий хизматни ўтаган. У 2003 йилдан ички ишлар органларида хизмат фаолиятини бошлаган. Кичик сержант Давронбек Рўзиев Андижон вилояти ИИБ Жамоат тартибини сақлаш бошқармаси пост-патруль хизмати батальони 1-отрядида ҳайдовчи бўлиб ишлаган. 2005 йил 13 май куни Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nЛейтенант Ихтиёржон Тошматов (1981—2005)\nИхтиёржон Тошматов 1981 йил 9 майда Андижон вилоятининг Хонобод шаҳрида туғилган. 1998 йил Андижон шаҳридаги 1-гимназияни тамомлаган. 1999—2003 йилларда ИИВ Тошкент олий ҳарбий техник билим юртида таҳсил олган. Шундан сўнг Андижон вилояти ИИБ Пост-патруль хизмати ва жамоат тартибини сақлаш бошқармаси батальони махсус отрядида инспектор сифатида хизмат фаолиятини бошлаган. Орадан бир йил ўтиб, батальон 4-отряд командирининг хизмат бўйича ўринбосари лавозимига тайинланган. 2005 йил 13 май куни Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Хизмат вақтида кўрсатган мардлиги ва жасорати учун Президент фармонига биноан вафотидан сўнг «Жасорат» медали билан мукофотланган.\nКичик сержант Илҳомжон Турғунов (1980—2005)\nИлҳомжон Турғунов 1980 йил 13 март куни Шаҳрихон туманида туғилган. 1995 йил тумандаги 44-ўрта мактабни аъло баҳолар билан тамомлаб, Андижон давлат тиллар педагогика институти қошидаги хорижий тилларга ихтисослаштирилган академик лицейда ўқишни давом эттирган. Чирчиқ шаҳридаги ҳарбий қисмда йигитлик бурчини ўтаган. 2003 йилда Андижон вилояти ИИБга қарашли 1-сонли турмада тартибот ва қўриқлаш бўлими назоратчиси сифатида хизмат қила бошлаган. 2005 йил 13 майга ўтар кечаси Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nМайор Қодиржон Шобурҳонов (1961—2005)\nҚодиржон Шобурҳонов 1961 йил 19 апрелда Андижон вилоятининг Хўжаобод туманида туғилган. 1978 йилда Андижон шаҳридаги спортга ихтисослашган мактаб-интернатни тугатган. 1982 йили ҳарбий хизматни ўтаб бўлгач, Тошкент шаҳар ИИБга қарашли 3-қўриқлаш бўлинмасига ишга қабул қилинган. 1987 йилда Тошкент олий милиция мактабини тамомлагач, Хўжаобод тумани ИИБнинг жиноят қидирув бўлинмаси тезкор вакили этиб тайинланган. 2004 йилдан туманда профилактика инспектори сифатида ишлаган. Хизмат фаолияти давомида бир неча бор рағбатлантирилган. Самимий, бағрикенг бу инсон бир қатор ёш ходимларга устозлик қилган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nКатта лейтенант Алишер Эргашев (1970—2005)\nАлишер Эргашев 1970 йил 28 октябрда Андижон вилоятининг Избоскан туманида туғилган. 1987 йили Пойтуғ шаҳридаги 2-ўрта мактабни тамомлаган. 1988—1990 йилларда ҳарбий хизматни ўтаган. 1996 йилдан ички ишлар органларида фаолият кўрсата бошлаган. Ишдан ажралмаган ҳолда Андижон давлат университетида таълим олган. 2003 йилнинг март ойидан вилоят ИИБ Пост-патруль хизмати ва жамоат тартибини сақлаш бошқармаси тизимида муҳим топшириқлар бўйича катта инспектор лавозимида хизмат қилган. 2005 йил 13 май куни Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nКичик сержант Жасурбек Эргашев (1981—2005)\nЖасурбек Эргашев 1981 йил 25 июнда Андижон вилоятининг Қўрғонтепа туманида туғилган. 1996 йилда ўрта мактабнинг 9-синфини тамомлагач, Хонобод шаҳридаги Техника-иқтисодиёт касб-ҳунар коллежида ҳуқуқшунослик йўналиши бўйича таълим олган. 2002 йили Қуролли Кучлар сафида хизмат қилган. Жасурбек болалигидан ИИБ ходими бўлишни орзу қиларди. Шу боис 2003 йилда Андижон вилояти ИИБга қарашли пост-патруль хизмати батальонининг 3-отрядида инспектор-кинолог вазифасида фаолият кўрсата бошлаган. 2005 йил 13 май куни Андижонда содир этилган террорчилик ҳаракатларини бартараф этиш чоғида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nКатта сержант Маъруфжон Ҳакимов (1969—2005)\nМаъруфжон Ҳакимов 1969 йил 27 августда Андижон вилоятининг Шаҳрихон туманида туғилган. 1986 йилда тумандаги 14-ўрта мактабни тамомлаган. 1987—1989 йилда ҳарбий хизматда бўлган. 1992 йил февраль ойидан Андижон вилояти ИИБ 1-сонли турма назоратчиси вазифасида хизмат фаолиятини бошлаган. 1996 йил апрель ойида катта назоратчи вазифасига ўтказилган. Унинг хизматлари муносиб тақдирланиб, раҳбарият томонидан бир неча бор рағбатлантирилган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nКатта сержант Улуғбек Ҳамроқулов (1967—2005)\nУлуғбек Ҳамроқулов 1967 йил 10 июлда Андижон вилоятининг Избоскан туманида туғилган. Тумандаги 6-мактаб ҳамда 29-касб-ҳунар билим юртини тамомлаган. Ҳарбий хизматдан сўнг бир муддат босмахона ва жамоа хўжалигида ишлаган. 1990 йилдан Андижон вилояти ИИБда хизмат қила бошлаган. 2005 йил 13 май куни Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nКатта лейтенант Машъалбек Ҳошимов (1975—2005)\nМашъалбек Ҳошимов 1975 йил 5 октябрда Андижон шаҳрида туғилган. 1992 йилда Абдулла Қодирий номидаги 41-ўрта мактабни тамомлаган. 1997 йили Андижон қишлоқ хўжалиги институтини битиргач, Қуролли Кучлар сафида ҳарбий хизматни ўтаган. 1999 йилдан эътиборан «Андижонмаш» компаниясида муҳандис-технолог, Андижон шаҳар Товар ишлаб чиқарувчилар ва тадбиркорлар палатасида бўлим бошлиғи лавозимларида ишлаган. 2002 йилда Андижон вилояти ИИБ шахсий таркиб билан ишлаш бўлимига ишга қабул қилинган. 2005 йил 12—13 май кунлари Андижон шаҳрида содир этилган террорчилик ҳаракатларини бартараф этиш чоғида мардларча ҳалок бўлган. Президент фармони билан вафотидан сўнг «Жасорат» медали билан мукофотланган.\nАндижондаги 2005 йилдан бошқа йилларда юз берган терактларнинг қурбонлари\nПолковник Баҳодир Ҳошимов (1950—2000)\nБаҳодир Ҳошимов 1950 йил 10 ноябрда Андижон вилоятининг Асака шаҳрида туғилган. Ҳарбий хизматдан сўнг Тошкент автомобиль ва йўллар институтида таълим олган. 1977 йилдан Андижон вилояти ИИБ ДАН бошқармасида инспектор вазифасида фаолият кўрсата бошлаган. 1993—1997 йилларда Асака шаҳар ИИБ бошлиғи ўринбосари, 1997—1998 йилларда вилоят ИИБ Хорижга чиқиш, келиш ва фуқароликни расмийлаштириш бошқармаси бошлиғи ўринбосари, 1998—2000 йилларда вилоят ИИБ жамоат тартибини сақлаш хизмати бошлиғи ўринбосари лавозимларида хизмат қилган. 2000 йил 21 августга ўтар кечаси Пойтуғ шаҳарчасида бир гуруҳ террорчиларга қарши кураш чоғида мардларча ҳалок бўлган.\nКапитан Бахтиёр Холмирзаев (1967—2009)\nБахтиёр Холмирзаев 1967 йил 23 январда Андижон вилоятининг Балиқчи тумани Чинобод қишлоғида туғилган. 1983 йили қишлоқдаги 35-мактабни тамомлаган. 1986—1988 йилларда муддатли ҳарбий хизматни ўтаган. 1992 йили Тошкент автомобиль йўллари институтини тамомлаган. 1994 йилда Андижон вилояти ИИБ Йўл ҳаракати хавфсизлиги бошқармаси йўл-патруль хизмати инспектори лавозимига хизматга қабул қилинган. 2009 йил 26 май куни Андижон шаҳрида бир гуруҳ террорчилар томонидан содир этилган қўпорувчилик ҳаракатининг олдини олиш чоғида мардларча ҳалок бўлган. Президент фармонига биноан вафотидан сўнг II даражали «Шон-шараф» ордени билан мукофотланган.\nДиний ақидапарастларнинг қурбонлари\nКапитан Баҳодир Матризаев (1966—1999)\nБаҳодир Матризаев 1966 йил Хоразм вилоятининг Ҳазорасп туманида туғилган. 1986 йилдан ички ишлар органларида хизмат қила бошлаган. 1998 йил 18 декабрда Ҳазорасп темир йўл бекатида хизмат вазифасини бажараётган пайтида диний-экстеремистик оқим аъзолари томонидан отиб кетилган. Оқибатда 1999 йил 4 январда вафот этган. Президент фармонига биноан вафотидан сўнг Баҳодир Матризаев II даражали «Шон-шараф» ордени билан мукофотланган.\nПодполковник Ҳасан Асадов (1965—2009)\nҲасан Асадов 1965 йил 24 декабрь куни Тошкент шаҳрида туғилган. 1992 йилда Тошкент политехника институти, 2002 йилда Тошкент давлат юридик институтини тамомлаган. 1995 йилдан ички ишлар органларида фаолиятини бошлаган. 2006 йили ИИВ Жиноят қидирув ва терроризмга қарши кураш бош бошқармасининг бўлим бошлиғи лавозимига тайинланган. 2009 йил 9 августга ўтар кечаси уйида диний-экстремистик оқим аъзолари томонидан отиб ўлдирилган. Президент фармонига биноан вафотидан сўнг II даражали «Шон-шараф» ордени билан мукофотланган.\nСержант Бегижон Атамов (1975—2004)\nБегижон Атамов 1975 йилда Самарқанд вилоятининг Пайариқ туманида туғилган. 1999 йилдан ички ишлар органларида хизмат қила бошлаган. 2004 йил 31 январь куни экстремистик гуруҳ аъзолари билан бўлган тўқнашувда ярадор бўлиб, шифохонада вафот этган.\nКапитан Аслам Рўзиев (1957—1994)\nАслам Рўзиев 1957 йили Самарқанд туманида туғилган. Ички ишлар органларидаги хизмат фаолиятини 1984 йили Тошкент шаҳар Яккасарой туманининг ИИБ Жиноят қидирув бошқармаси кичик инспектори лавозимидан бошлаган. 1994 йил 27 август куни тунда Жиноят қидирув бошқармаси томонидан берилган оператив маълумотларни текшириш мақсадида кетаётганида жиноятчи томонидан қасддан содир этилган йўл-транспорт ҳодисасида оғир жароҳатланиб, шифохонада вафот этган.\nКатта сержант Норбой Қўзибоев (1958—1996)\nНорбой Қўзибоев 1958 йил 7 мартда Тошкент вилоятининг Бўстонлиқ туманидаги Қорамозор қишлоғида туғилган. Ўрта мактабни тамомлагач, 1976—1978 йилларда муддатли ҳарбий хизматни ўтаган. 1982 йил Тошкент вилояти ИИБ Давлат автомобиль назорати (ДАН) бўлими йўл-патруль хизмати 3-махсус дивизиони инспектори вазифасида хизмат фаолиятини бошлаган. 1992 йил Бўстонлиқ тумани ИИБнинг жамоат тартибини сақлаш хизматига қарашли ДАН бўлинмаси йўл-патруль хизмати моторлашган взводининг йўл-патруль хизмати инспектори вазифасига тайинланган. 1996 йил 15 июль куни кечки пайт Ғазалкент—Хўжанд автомобиль йўлида содир этилган ЙТҲ изларини сақлаб қолиш бўйича тегишли ҳужжатларни расмийлаштириш ишларини олиб бораётганда юз берган фожиа оқибатида вафот этган.\nСержант Ботирали Болтабоев (1966—1998)\nБотирали Болтабоев 1966 йил 23 августда Тошкент вилоятининг Ўрта Чирчиқ туманида туғилган. 1983 йилда тумандаги 2-ўрта мактабни тамомлаган. 1984—1986 йилларда муддатли ҳарбий хизматни ўтаган. 1992 йили Оҳангарон тумани ИИБга қарашли ЙПХ гуруҳига йўл-патруль хизмати инспектори вазифасига қабул қилинган. 1998 йил 19 август куни Тошкент—Ўш автомобиль йўлида хизмат вазифасини бажараётганда юз берган ЙТҲ туфайли воқеа жойида вафот этган.\nСтаршина Шариф Файзиев (1959—1998)\nШариф Файзиев 1959 йил 12 мартда Самарқанд шаҳрида туғилган. Ўрта мактабни аъло баҳолар билан тамомлагач, 1977—1981 йилларда Самарқанд давлат педагогика институтида таҳсил олган. 1990 йилдан вилоят ИИБ тизимида хизмат қилган. 1998 йил 8 апрелда Самарқанд шаҳрида хизмат вазифасини бажараётган пайтида кўчада катта тезликда келаётган автотранпорт воситасини тўхтатишга ҳаракат қилганида, ҳайдовчи унга бўйсунмай уриб кетиши оқибатида вафот этган. Президент фармонига биноан вафотидан сўнг «Жасорат» медали билан мукофотланган.\nХизмат вазифасини бажариш вақтида ҳалок бўлган ўт ўчирувчилар\nСержант Эгамберди Алиқулов (1963—2002)\nЭгамберди Алиқулов 1963 йил 4 апрелда Самарқанд вилояти Паст Дарғом туманида туғилган. Ҳамид Олимжон номидаги 56-ўрта мактабда ҳамда Шарҳин шаҳридаги 188-ҳунар-техника билим юртида ўқиган. 1981—1983 йилларда ҳарбий хизматни ўтаган. 1985 йилдан Самарқанд вилояти ИИБ Ёнғиндан сақлаш бошқармаси тизимида хизмат фаолиятини бошлаган. 2002 йил 27 август куни юз берган ёнғинни бартараф этиш вақтида вафот этган.\nСафдор Суннат Каримжонов (1983—2004)\nСуннат Каримжонов 1983 йилда Тошкент шаҳрида туғилган. 2003 йилдан Тошкент шаҳар Ёнғин хавфсизлиги бошқармасининг Яккасарой тумани ёнғин хавфсизлиги отряди ёнғин ўчирувчиси вазифасида хизмат қила бошлаган. 2004 йил 10 октябрь куни Тошкентда «Гўшт-сут савдо» компанияси омборхонасидаги музлатгич камерасида юз берган берган ёнғинни бартараф этиш чоғида мардларча ҳалок бўлган. Президентнинг 2005 йил 12 январдаги фармонига биноан вафотидан сўнг «Жасорат» медали билан мукофотланган.\nКатта лейтенант Абдумуталиб Қодирбердиев (1972—2006)\nАбдумуталиб Қодирбердиев 1972 йил 5 апрелда Сирдарё вилоятининг Боёвут туманида туғилган. 1996 йил август ойида Сирдарё вилояти ИИБ ёнғиндан сақлаш бўлимининг йирик ёнғинларни ўчириш таянч-маскани 5-мустақил ҳарбийлаштирилган ўт ўчириш қисмида хизмат қила бошлаган. 2001 йил август ойидан Янгиер шаҳар ИИБда навбатчилик қисмининг смена бошлиғи, 2004 йил январь ойидан Янгиер шаҳрини ёнғиндан муҳофаза қилувчи 5-ҳарбийлаштирилган ёнғин хавфсизлиги қисми навбатчилик сменалари смена бошлиғи лавозимларида хизмат қилган. 2006 йили хизмат вазифасини бажариш вақтида вафот этган.\nСержант Бахтиёр Қулназаров (1975—2008)\nБахтиёр Қулназаров 1975 йил 28 апрелда Навоий вилоятининг Навбаҳор туманида туғилган. 1992 йили тумандаги 14-мактабни тугатган. 1993—1995 йилларда Қуролли Кучлар сафида хизмат қилган. 1995 йилдан Навоий шаҳар ИИБ ёнғин хавфсизлиги хизматида ёнғин ўчирувчи сифатида хизмат фаолиятини бошлаган. 2008 йили хизмат вазифасини бажариш чоғида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nСафдор Дилшод Ёқубов (1983—2015)\nДилшод Ёқубов 1983 йилда Хоразм вилоятининг Янгиариқ туманида туғилган. 2009 йилдан ички ишлар органларида хизмат қила бошлаган. 2015 йили ёнғинни ўчириш пайтида вафот этган. Президент фармонига биноан вафотидан сўнг «Жасорат» медали билан мукофотланган.\nСафдор Алибек Шодмонов (1990—2017)\nАлибек Шодмонов 1990 йилда Самарқанд вилоятининг Каттақўрғон шаҳрида туғилган. Ўрта мактабни тамомлагач, Каттақўрғон иқтисодиёт касб-ҳунар коллежида таълим олган. 2010 йилдан ёнғин хавфсизлиги хизматида хизмат қила бошлаган. Вилоят миқёсида ёнғиннинг олдини олиш, уни ўчириш бўйича ўтказилган тадбирларда фаол иштирок этган. Корхона ва ташкилотларда, хонадонларда юзага келган ёнғинларни бартараф этишда ўзининг билим ва тажрибасини ишга солиб, намуна кўрсатган. Вафоти арафасида Каттақўрғон шаҳар 6-ҳарбийлаштирилган ёнғин хавфсизлиги қисми ёнғинни ўчириш экипажининг катта ўт ўчирувчиси сифатида фаолият кўрсатган. 2017 йил 20 декабрга ўтар кечаси хизмат вазифасини бажариш чоғида вафот этган.\nХизмат вазифасини бажариш вақтида ҳалок бўлган ходимлар\nКатта сержант Машраб Мўминов (1949—1990)\nМашраб Мўминов 1949 йил 18 январда Наманган вилояти Учқўрғон туманида туғилган. 1966 йили тумандаги 51-мактабни тамомлаган. 1967—1969 йилларда ҳарбий хизматни ўтаган. 1970 йили ички ишлар органларида хизматга қабул қилинган. 1990 йилда бир гуруҳ безориларни қўлга олиш вақтида оғир яраланиб, вафот этган. Вафотидан сўнг «Аъло хизматлари учун» кўкрак нишони билан тақдирланган.\nКичик сержант Сатторқул Холматов (1955—1990)\nСатторқул Холматов 1955 йил 4 февраль куни Тошкент вилоятининг Бекобод туманида туғилган. 1972 йили Бекобод туманидаги 21-ўрта мактабни аъло баҳолар билан тамомлаган. 1973—1975 йилларда Тошкент вилояти ҳудудида жойлашган ҳарбий қисмлардан бирида ҳарбий хизматни ўтаган. 1983 йилдан Сирдарё вилоятининг Ширин шаҳар ИИБга қарашли қўриқлаш бўлинмасида милиционер вазифасида хизмат фаолиятини бошлаган. 1990 йилнинг октябрь ойида хизмат вазифасини бажариш вақтида вафот этган.\nКапитан Мираҳмад Юсупов (1959—1990)\nКапитан Мираҳмад Юсупов 1959 йили Тошкент шаҳрида туғилган. Ички ишлар органларидаги хизмат фаолиятини 1980 йилда Тошкент шаҳар ИИБ санитария ротаси милиционери вазифасидан бошлаган. 1990 йилда Тошкент шаҳридаги «Чорсу» меҳмонхонаси ёнида жиноятчини қўлга олиш вақтида етказилган тан жароҳати оқибатида вафот этган.\nКатта лейтенант Исматилло Обидов (1961—1991)\nИсматилло Обидов 1961 йил 2 апрелда Самарқанд вилояти Тойлоқ туманидаги Мулкиаёз қишлоғида туғилган. 1981—1983 йилларда ҳарбий хизматда бўлган. 1980 йилда Самарқанд давлат университети биология факультетининг кечки бўлимига ўқишга кирган. 1980 йилдан вилоят ИИБ Патруль-пост хизмати ва жамоат тартибини сақлаш бошқармаси тизимида турли лавозимларда хизмат қилган. «Аъло хизматлари учун» кўкрак нишони билан тақдирланган. 1991 йил 18 август куни қуролланган жиноятчини қўлга олиш пайтида ҳалок бўлган.\nКичик сержант Набижон Айдусов (1963—1992)\nНабижон Айдусов 1963 йилда Тошкент шаҳрида туғилган. Олмазор туманидаги 24-ўрта мактабни тамомлаган. 1990 йили Тошкент шаҳар Шайхонтоҳур тумани ИИБ пост-патруль хизмати ротаси милитисионери вазифасида хизмат фаолиятини бошлаган. 1991 йилдан Тошкент шаҳар ИИБ тезкор ҳаракат полкининг милиционери, кейинчалик Шайхонтоҳур тумани ИИБ жиноят қидирув бўлими тезкор вакили вазифаларида хизмат қилган. 1992 йили 7 апрель куни жиноятчи томонидан оғир тан жароҳати етказилиши оқибатида вафот этган.\nМайор Раҳматжон Миртожиев (1951—1992)\nРаҳматжон Миртожиев 1951 йил 10 февралда Фарғона вилоятининг Ўзбекистон туманида туғилган. 1978 йилдан ички ишлар идораларида хизмат қила бошлаган. 1992 йил 29 февралда қуролланган жиноятчини қўлга олиш пайтида оғир яраланиб, ҳалок бўлган.\nКапитан Абдурашид Назаров (1958—1992)\nАбдурашид Назаров 1958 йил 20 сентябрда Қашқадарё вилоятининг Чироқчи туманида туғилган. 1976 йили Шаҳрисабз туманидаги 69-сонли ўрта мактабни тамомлаган. 1976—1978 йилларда ҳарбий хизматни ўтаган. 1985 йили Ички ишлар вазирлигининг Тошкент олий милиция мактабини тамомлаб, Қашқадарё вилояти ИИБда хизмат фаолиятини бошлаган. 1992 йил 26 мартида уйига бостириб кирган қуролланган жиноятчилар билан олишув пайтида ҳалок бўлган. Абдурашид Назаров вафотидан сўнг Президент фармони билан II даражали «Шон-шараф» ордени билан мукофотланган.\nКатта лейтенант Муроджон Эркабоев (1963—1992)\nМуроджон Эркабоев 1963 йил Фарғона вилоятининг Ўзбекистон туманида туғилган. Тумандаги 26-ўрта мактабни тамомлагач, мудофаага кўмаклашувчи «Ватанпарвар» ташкилотида ҳайдовчилик курсида ўқиган. Ҳарбий хизматни тамомлаб келгач, тумандаги қурилиш ташкилотида уста бўлиб ишлади. 1985 йили Тошкент шаҳар ИИББ ҳузуридаги қўриқлаш бўлими милитисионери вазифасига қабул қилинди. 1992 йили хизмат вазифасини ўтаётган пайтида фуқаролардан бири томонидан оғир тан жароҳати етказилиши оқибатида вафот этган.\nМайор Эсонбой Пайғамбаров (1957—1994)\nЭсонбой Пайғамбаров 1957 йил 22 сентябрда Наманган вилоятида туғилган. 1975—1977 йилларда ҳарбий хизматда бўлган. 1980 йили ўрта-махсус милиция мактабини тамомлаган. 1985—1992 йилларда вилоятнинг бир қатор туманларида милиция тезкор вакили ва катта тезкор вакили лавозимларида хизмат қилган. 1992 йилдан умрининг охирига қадар Норин тумани ИИБга қарашли жиноят қидирув бўлими бошлиғи лавозимида ишлаган. 1994 йили хавфли рецедивистни қўлга олиш пайтида яраланиб, вафот этган. Президент фармонига биноан Эсонбой Пайғамбаров вафотидан сўнг «Жасорат» медали билан мукофотланган.\nКапитан Алижон Толипов (1960—1996)\nАлижон Толипов 1960 йилда Фарғона вилояти Учкўприк туманида туғилган. Ички ишлар идораларидаги хизмат фаолиятини 1987 йилда Тошкент шаҳар Юнусобод туман ИИБнинг жиноят қидирув бўлими тезкор вакили лавозимидан бошлаган. 1996 йил 12 сентябрь куни хавфли жиноятчини қўлга олиш чоғида ўтказилган тезкор тадбирда жароҳат олиши оқибатида вафот этган. Алижон Толипов вафотидан сўнг, 1997 йилда Президент фармонига биноан «Жасорат» медали билан мукофотланган.\nКатта лейтенант Мухторжон Муродов (1966—1995)\nМухторжон Муродов 1966 йил 5 сентябрда Наманган вилоятининг Янгиқўрғон туманида туғилган. 1989 йили ўрта-махсус милиция мактабини тамомлаган. Шундан сўнг Наманган шаҳар ИИБнинг жиноят қидирув бўлими тезкор вакили лавозимида хизмат қилган. 1995 йили 10 июнь куни Наманган шаҳрида ўта хавфли жиноятчини қўлга олиш чоғида оғир яраланиб, вафот этган. Мухторжон Муродов вафотидан сўнг Президент фармонига биноан «Жасорат» медали билан мукофотланган.\nСержант Жуманазар Ражабов (1962—1995)\nЖуманазар Ражабов 1962 йили Хоразм вилоятининг Урганч туманида туғилган. 1987 йилдан ички ишлар идораларида хизмат қила бошлаган. 1995 йили хизмат вазифасини бажараётганида жиноятчи томонидан оғир тан жароҳати етказилиши оқибатида ҳалок бўлган. Жуманазар Ражабов вафотидан сўнг Президентнинг 1995 йил 9 ноябрдаги фармонига биноан, «Жасорат» медали билан мукофотланган.\nКичик сержант Қутлимурод Рўзметов (1953—1995)\nҚутлимурод Рўзметов 1953 йили Хоразм вилоятининг Урганч туманида туғилган. 1981 йилдан ички ишлар органларида хизмат қила бошлаган. 1995 йил жиноятчилар билан юз берган тўқнашув пайтида оғир яраланиш оқибатида ҳалок бўлган. Қутлимурод Рўзметов Президент фармонига биноан вафотидан сўнг «Жасорат» медали билан мукофотланган.\nКатта лейтенант Бахтиёр Муллабеков (1970—1996)\nБахтиёр Муллабеков 1970 йили 25 июнда Самарқанд шаҳрида таваллуд топган. 1986 йилда шаҳардаги 63-ўрта мактабни тамомлаган. 1987—1989 йилларда ҳарбий хизматда бўлган. 1993 йили ИИВ академиясини тамомлаб, Самарқанд вилояти ИИБ кадрлар бўлимида хизмат фаолиятини бошлаган. 1996 йил 1 январда Самарқанд шаҳрининг Сўғдиёна даҳасида бир гуруҳ тартиббузарларни тартибга чақириш чоғида жиноятчилар томонидан етказилган оғир жароҳат оқибатида вафот этган.\nКапитан Наил Валиулин (1949—1997)\nНаил Валиулин 1949 йилда Тошкент вилоятининг Янгийўл шаҳрида туғилган. 1976—1979 йилларда милиция мактабида ўқиган. Ички ишлар органларидаги хизмат фаолиятини 1979 йили Тошкент шаҳар Шаҳйхонтоҳур тумани ИИБ ҳуқуқбузарликларнинг олдини олиш бўлимида профилактика инспектори вазифасидан бошлаган. 1997 йил 2 декабрь куни бир гуруҳ қуролланган жиноятчилар билан олишув пайтида мардларча ҳалок бўлган. Президентнинг 1998 йил 13 январдаги фармонига биноан вафотидан сўнг II даражали «Шон-шараф» ордени билан мукофотланган.\nСафдор Жўрабек Очилов (1977—1998)\nЖўрабек Очилов 1977 йил 17 ноябрда Навоий вилоятининг Хатирчи туманида туғилган. Тумандаги 18-сонли ўрта мактабни аъло баҳолар билан тамомлаган. 1996—1997 йилларда Қуролли Кучлар сафида хизмат қилган. 1997 йилдан Навоий вилояти ички ишлар органлари сафида хизмат қила бошлаган. 1998 йил 12 августда тўрт нафар тартиббузар шахс билан олишув пайтида оғир тан жароҳати олиб, вафот этган. У Президент фармонига биноан вафотидан сўнг «Жасорат» медали билан мукофотланган.\nМайор Файзулло Умаров (1968—1998)\nФайзулло Умаров 1968 йил 2 июлда Самарқанд вилоятининг Самарқанд туманидаги Яланғоч қишлоғида туғилган. 1968 йили Алишер Навоий номидаги 82-умумтаълим мактабини тамомлаган. 1979—1984 йилларда Тошкент автомобиль ва йўллар институтида таҳсил олган. 1990 йилдан ички ишлар органлари сафида хизмат қила бошлаган. Фаолияти давомида Жиззах шаҳар ИИБ ҳузуридаги қўриқлаш бўлимида взвод командири вазифасидан шаҳар ДАН бўлинмаси йўл ҳаракатини ташкил этиш гуруҳи муҳандиси вазифасигача бўлган йўлни босиб ўтган. 1998 йилда бир гуруҳ тартиббузар кимсалар билан олишув вақтида олинган оғир жароҳати оқибатида вафот этган.\nСержант Омилжон Муҳаммедов (1973—1999)\nОмилжон Муҳаммедов 1973 йили Тошкент вилоятида туғилган. Ички ишлар органларидаги хизмат фаолиятини 1993 йилда Тошкент шаҳар ИИББ патруль-пост хизмати полки 3-рота милиционери вазифасидан бошлаган. 1999 йили бир гуруҳ уюшган жиноятчилар билан олишув пайтида мардларча ҳалок бўлган.\nКапитан Ботир Ризаев (1970—1999)\nБотир Ризаев 1970 йил Тошкент вилоятида туғилган. Тошкент туманининг Келес шаҳарчасидаги 11-умумий ўрта таълим мактабни тамомлаган. 1988—1990 йилларда ҳарбий хизматни ўтаган. 1992 йилдан Тошкент шаҳар ИИББ патруль-пост полкининг 7-ротаси милиционери вазифасида хизмат қила бошлаган. 1999 йилда бир гуруҳ уюшган хавфли жиноятчилар билан олишув пайтида мардларча ҳалок бўлган.\nМайор Амангелди Қаюмов (1962—2000)\nАмангелди Қаюмов 1962 йил 1 июлда Тошкент туманида туғилган. 1979 йилда тумандаги 34-мактабни тамомлаган. 1981—1983 йилларда ҳарбий хизматни ўтаган. Ўша йили ИИВ Олий мактаби тингловчилари сафига қабул қилинган. Олий мактабни тамомлагач, соҳада турли лавозимларда самарали хизмат қилган. 1997 йил Олмалиқ шаҳар ИИБнинг қидирув милиция хизмати жиноят қидирув бўлинмаси тезкор вакили этиб тайинланган. 2000 йил 23 январь куни жиноят ишида гумонланувчи шахсни қўлга олиш вақтида оғир жароҳат олиб вафот этган.\nЛейтенант Воҳид Отамуҳаммедов (1974—2000)\nВоҳид Отамуҳаммедов 1974 йилда Тошкент шаҳрида туғилган. 1996 йил Тошкент автомобиль ва йўллар институтини тамомлаган. 1999 йил Тошкент шаҳар ИИББга қарашли ўқув марказида таълим олгач, Учтепа тумани ИИБда профилактика инспектори лавозимида фаолият кўрсата бошлаган. 2000 йил 23 январь куни хизмат пайтида жиноятчи томонидан ўқ узилиши оқибатида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nЛейтенант Аҳмад Қурбонов (1975—2001)\nАҳмад Қурбонов 1975 йил 5 октябрда Сурхондарё вилояти Шўрчи туманида туғилган. 1992 йилда Олтинсой туманидаги 16-ўрта мактабни тамомлаган. 1994—1995 йилларда Фарғона шаҳридаги ҳарбий қисмда хизмат қилган. 2000 йилда ИИВ академиясини муваффақиятли тамомлаб, Сурхондарё вилояти ИИБ тизимида хизмат фаолиятини бошлаган. 2001 йил 23 январь куни Денов туманида бир гуруҳ ўта хавфли жиноятчиларни қўлга олиш чоғида оғир ярадор бўлган ва орадан бир кун ўтиб, шифохонада вафот этган.\nКапитан Маҳмуд Абдуллаев (1963—2002)\nМаҳмуд Абдуллаев 1963 йил 19 январда Олмалиқ шаҳрида туғилган. 1980 йилда Олмалиқдаги 19-мактабни тамомлаган. 1981—1983 йилларда ҳарбий хизматда бўлган. 1983 йилдан Олмалиқ шаҳар ИИБнинг патруль-пост хизмати рота милиционери лавозимида хизмат вазифасини бошлаган. Шундан сўнг кўп йиллар давомида Олмалиқ шаҳри ва Пискент тумани ИИБларда масъул лавозимларда фаолият кўрсатган. 2001 йилнинг август ойида Пискент тумани ИИБнинг ҳуқуқбузарликларнинг олдини олиш бўлимининг милиция таянч пункти профилактика инспектори этиб тайинланган. 2002 йил 2 апрель куни Олмалиқ шаҳрининг Металлург кўчасида номаълум жиноятчи томонидан оғир тан жароҳати етказилиши оқибатида вафот этган. Президент фармонига биноан вафотидан сўнг «Жасорат» медали билан мукофотланган.\nКичик сержант Азамат Болтабоев (1975—2002)\nАзамат Болтабоев 1975 йилда туғилган. 1999—2002 йилларда ички ишлар органларида хизмат қилган. 2002 йил 4 март куни хизмат фаолиятини олиб бораётганда хавфли жиноятчилар билан бўлган олишувда тан жароҳати олиши оқибатида ҳаётдан кўз юмган. Президентнинг 2002 йил 27 августдаги фармонига биноан вафотидан сўнг «Жасорат» медали билан мукофотланган.\nЛейтенант Илҳом Исломов (1982—2002)\nИлҳом Исломов 1982 йил 3 апрелда Тошкент туманида туғилган. 2002 йили ИИВнинг Ёнғин хавфсизлиги инситутини тамомлаган. Шундан сўнг Тошкент вилояти ИИБ «Қодирия» сув иншоотини қўриқлаш бўйича алоҳида милиция батальонида взвод командири лавозимига тайинланган. 2002 йил 25 декабрь куни милиция лейтенанти Илҳом Исломов «Қодирия» сув иншоотидаги ноёб ускуналарни ўғирлашга ҳаракат қилган хавфли жиноятчиларга қарши кураш пайтида фожиали тарзда ҳалок бўлган.\nКапитан Фахри Муинов (1965—2002)\nФахри Муинов 1965 йил 14 январда Самарқанд шаҳрида туғилган. 1982 йилда шаҳардаги 28-умумтаълим мактабини тамомлаган. 1984—1986 йилларда ҳарбий хизматни ўтаган. 1987 йилда Россиянинг Уфа шаҳридаги ички ишлар идоралари ходимларини тайёрлаш мактабини ҳуқуқшунос мутахассислиги бўйича тамомлаган. 1991 йилда Юнусобод тумани 2-сон ИИБда жиноят қидирув бўлими бошлиғи лавозимида ишлаган. Кейинчалик хизмат фаолиятини Самарқанд вилояти ИИБда давом эттириб, Сиёб тумани ИИБ жиноят қидирув ва уюшган жиноятчиликка қарши кураш бўлимида бўлинма бошлиғи вазифасига тайинланган. 2002 йилда навбатдаги тезкор тадбирни амалга ошириш чоғида жароҳат олиб, вафот этган.\nКатта сержант Қидирбек Нишонов (1975—2002)\nҚидирбек Нишонов 1975 йилда Бўка туманида туғилган. Ички ишлар органларидаги хизмат фаолиятини 1996 йил Миробод тумани ИИБга қарашли санитария бўлинмаси милиционери вазифасидан бошлаган. 2002 йил 4 март куни хизмат фаолиятини олиб бораётганда хавфли жиноятчилар билан юз берган олишувда тан жароҳати олиши оқибатида ҳаётдан кўз юмган.\nЛейтенант Сапарбай Исмоилов (1975—2003)\nКатта лейтенант Қўпалбой Отажонов (1968—2003)\nҚўпалбой Отажонов 1968 йили Хоразм вилоятининг Янгиариқ туманида туғилган. Тошкент автомобиль ва йўллар инситутида таҳсил олган. 1995 йилдан ички ишлар идораларида хизмат қила бошлаган. 2003 йили жиноятчи томонидан отилган ўқдан яраланиб, вафот этган. Президент фармонига биноан вафотидан сўнг «Жасорат» медали билан мукофотланган.\nСержант Аҳилбек Сайдуллаев (1972—2003)\nАҳилбек Сайдуллаев 1972 йилда Тошкент вилоятининг Янгийўл туманида туғилган. Ички ишлар органларидаги хизмат фаолиятини 1995 йилда Юнусобод тумани ИИБ ҳузуридаги қўриқлаш бўлими милиция ротаси милиционери вазифасидан бошлаган. 2003 йил 6 февраль куни хизмат вазифасини бажариш чоғида жиноятчилар томонидан етказилган жароҳат оқибатида вафот этган.\nКапитан Қудратилла Холматов (1976—2003)\nҚудратилла Холматов 1976 йил 25 июнда Тошкент шаҳрида туғилган. 1997 йили ИИВ академиясини тамомлаб, Зангиота тумани ИИБнинг ҳисобга олиш, қайд қилиш ва статистика ишлари гуруҳи инспектори лавозимида хизмат фаолиятини бошлаган. Кейинчалик хизмат фаолиятини жиноят қидирув йўналишида давом эттирган. 2002 йилда Тошкент вилояти ИИБ Жиноят қидирув ва терроризмга қарши курашиш бошқармаси фуқароларнинг ҳаёти ва саломатлигига қарши қаратилган жиноятлар билан курашиш бўлимининг тезкор вакили лавозимига тайинланган. 2003 йил 30 март куни ваҳшиёна қотилликни содир этишда гумонланган шахсни қўлга олиш пайтида жиноятчи отган ўқдан яраланиб ҳалок бўлган. Капитан Холматов фаолияти давомида жиноятчиликка қарши кескин кураш олиб бориб, ҳамкасблари ва жамоатчилик орасида катта ҳурмат-эътибор қозонган эди.\nКатта лейтенант Муҳиддин Омонов (1973—2004)\nМуҳиддин Омонов 1973 йилда Сурхондарё вилоятининг Денов туманида туғилган. 2000 йилдан ички ишлар органларида хизмат қила бошлаган. 2004 йил 29 март куни Тошкент шаҳрининг Мирзо Улуғбек тумани ҳудудида қуролланган жиноятчиларга қарши курашиш чоғида оғир яраланиб, воқеа жойида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nКичик лейтенант Алиқул Сафаров (1968—2004)\nАлиқул Сафаров 1968 йилда Сурхондарё вилоятининг Шўрчи туманида туғилган. 1994 йилда Тошкент шаҳридаги иқтисод-бухгалтерия техникумини тамомлаган. 1995 йил январь ойида ички ишлар органлари сафига қабул қилинган. 2001 йилда Шўрчи тумани ИИБ ҳуқуқбузарликларнинг олдини олиш бўлими милиция таянч пункти профилактика инспектори вазифасига тайинланган. 2004 йил 16 июлда хавфли жиноятчини қўлга олиш чоғида мардларча ҳалок бўлган.\nКатта лейтенант Мансур Турғунов (1969—2004)\nМансур Турғунов 1969 йилда Навоий вилоятининг Хатирчи туманида туғилган. 1990 йилда Тошкент шаҳар Яккасарой тумани ИИБ ҳузуридаги қўриқлаш бўлимида рота милиционери сифатида хизмат фаолиятини бошлаган. 2004 йилнинг 29 март куни қуролланган жиноятчиларга қарши курашиш чоғида оғир яраланиб, воқеа чоғида ҳалок бўлган. Президентнинг 2004 йил 30 апрелдаги фармонига биноан вафотидан сўнг «Жасорат» медали билан мукофотланган.\nСержант Отабек Қувватов (1978—2004)\nОтабек Қувватов 1978 йилда Самарқанд вилоятининг Пайариқ туманида туғилган. 1999—2000 йилларда Тошкент шаҳар ИИББга қарашли ўқув марказида таҳсил олган. 2000 йилда Тошкент шаҳар ИИББ конвойлик хизматига қарашли алоҳида милиция батальонининг милиционери вазифасидан хизмат фаолиятини бошлаган. 2004 йили жиноятчиларга қарши курашиш чоғида вафот этган. Президентнинг 2004 йил 26 апрелдаги фармони билан вафотидан сўнг «Жасорат» медали билан мукофотланган.\nЛейтенант Низомжон Нишонбоев (1977—2005)\nНизомжон Нишонбоев 1977 йил 24 апрелда Андижон вилояти Хўжаобод туманида туғилган. 1994 йили Ширмонбулоқ қишлоғидаги 21-ўрта мактабни тамомлаган. 2001 йилда Тошкент автомобиль ва йўллар институтини тамомлаб, бир муддат Булоқбоши тумани Бакир Ражабов номидаги ширкат хўжалигига қарашли автокорхонада фаолият кўрсатган. 2002 йилда ички ишлар идораларига қабул қилинган. У Фарғона вилояти ИИБнинг ўқув марказида тингловчи сифатида ўз фаолиятини бошлаган. 2003—2005 йиллари Хўжаобод тумани ички ишлар бўлимида профилактика инспектори вазифасида хизмат қилган. 2005 йил 6 июль куни хизмат вазифасини бажараётган пайтда жиноятчилар томонидан суиқасд қилиниши оқибатида мардларча вафот этган.\nЛейтенант Давлатжон Қосимов (1984—2005)\nДавлатжон Қосимов 1984 йил 6 февралда Қозоғистоннинг Туркистон шаҳрида туғилган. Тошкент шаҳрининг Мирзо Улуғбек туманидаги 34-мактабда таҳсил олган. 2005 йилда ИИВ академиясини тамомлаб, йўл-патруль хизмати катта инспектори лавозимида хизмат қила бошлаган. Ўша йили хизмат вазифасини бажариш чоғида мардларча вафот этган.\nЛейтенант Ойбек Нишонов (1980—2006)\nОйбек Нишонов 1980 йил 20 январь куни Тожикистоннинг Зафаробод туманида туғилган. 2004 йил Тошкент автомобиль ва йўллар институтини тамомлаган. Ўша йили ички ишлар органларига хизматга қабул қилинган. Кейинчалик Сирдарё вилояти ИИБ эксперт-криминалистика бўлимига бевосита бўйсинувчи 2-сонли туманлараро экспертиза ва криминалистика бўлинмаси эксперти вазифасида фаолият кўрсатган. 2006 йили хизмат вазифасини бажариш чоғида мардларча ҳалок бўлган.\nКатта лейтенант Неъматжон Раҳимов (1960—2006)\nНеъматжон Раҳимов 1960 йил 12 сентябрда Наманган вилоятининг Поп туманида туғилган. 1979—1981 йилларда ҳарбий хизматни ўтаган. 1981 йилдан ички ишлар идораларида хизмат қила бошлаган. 2006 йил 30 май куни хизмат вазифасини бажараётган вақтида жиноятчи томонидан етказилган тан жароҳати оқибатида ҳалок бўлган.\nМайор Ёқубжон Аъзамов (1980—2010)\nЁқубжон Аъзамов 1980 йил 7 майда Тошкент туманида туғилган. 1997—2001 йилларда ИИВга қарашли Тошкент олий ҳарбий техника билим юртида таълим олган. Ички ишлар органларидаги фаолиятини 2001 йил Тошкент вилояти ИИБ алоқа бўлимининг муҳандиси лавозимидан бошлаган. Кейинчалик экперт-криминалистика, ҳуқуқбузарликларнинг олдини олиш ва жиноят қидирув йўналишида хизмат фаолиятини давом эттирган. 2010 йилда Янгийўл шаҳар ИИБнинг жиноят қидирув ва уюшган жиноятчиликка қарши курашиш бўлимига қарашли фуқароларнинг ҳаёти ва саломатлигига қарши қаратилган жиноятлар билан курашиш бўлинмасининг бошлиғи лавозимига тайинланган. 2010 йил 10 октябрь куни хизмат вазифасини бажараётган вақтида жиноятчилар томонидан оғир тан жароҳати етказилиши оқибатида ҳаётдан кўз юмган. Президент фармонига биноан вафотидан сўнг «Жасорат» медали билан мукофотланган.\nЛейтенант Ойбек Тўрақулов (1982—2010)\nОйбек Тўрақулов 1982 йил 28 июлда Андижон вилоятининг Асака шаҳрида туғилган. 1999 йили шаҳардаги 57-умумтаълим мактабини тамомлаган. 2002—2006 йилларда Тошкент олий ҳарбий техника билим юртида таҳсил олган. Асака тумани ИИБ тизимида вояга етмаганлар ва ёшлар орасида ҳуқуқбузарликларнинг олдини олиш инспектори лавозимига тайинланган. 2008—2010 йилларда Асака шаҳар ИИБда профилактика инспектори лавозимида хизмат қилган. 2010 йилда Пахтаобод тумани ИИБ ҳуқуқбузарликларнинг олдини олиш бўлинмаси милиция таянч-пунктлари профилактика инспектори лавозимида хизмат вазифасини бажараётган пайтида номаълум шахс томонидан оғир тан жароҳати етказилиши оқибатида касалхонада вафот этган.\nСержант Суҳроббек Қулмуродов (1981—2010)\nСуҳроббек Қулмуродов 1981 йил 1 сентябрда Самарқанд вилоятининг Паст Дарғом тумани Тўқбой қишлоғида туғилган. 1987—1997 йилларда қишлоқдаги 25-мактабда таҳсил олган. 1999—2000 йилларда Қуролли Кучлар сафида хизмат қилган. Сўнг Самарқанд вилоят ИИБ кинология бўлимида хизмат бошлаган. Кейинчалик вилоят Йўл ҳаракати хавфсизлиги бошқармасида фаолиятини давом эттирган. 2010 йилда хизмат вазифасини бажариш чоғида мардларча ҳалок бўлган.\nМайор Ботир Буланхўжаев (1968—2011)\nБотир Буланхўжаев 1968 йил 27 августда Қибрай туманида туғилган. Ўрта мактабни тамомлагач, ҳунар-техника билим юртида ҳамда Тошкент ўрта-махсус милиция мактабида таҳсил олган. 1986—1988 йилларда ҳарбий хизматни ўтаган. 1989 йили Тошкент вилояти Ички ишлар бошқармаси «Қибрай» ва «Қодирия» сув иншоотларини қўриқлаш бўйича алоҳида милиция ротасининг милиционери вазифасида хизматга қабул қилинган. 2010 йил хизмат вазифасини бажариш пайтида жиноятчилар билан юз берган олишувда вафот этган. Президент фармонига биноан вафотидан сўнг «Жасорат» медали билан мукофотланган.\nСержант Салимжон Жумаев (1980—2011)\nСалимжон Жумаев 1980 йил 1 январда Навоий вилоятининг Кармана туманида туғилган. 1997 йили тумандаги 16-мактабни тамомлаган. Навоий шаҳридаги ҳарбий қисмлардан бирида ҳарбий хизматни ўтаган. 2001 йилдан Навоий шаҳар ИИБга қарашли қўриқлаш бўлимида хизмат қила бошлаган. 2008 йили Навоий вилояти Йўл ҳаракати хавфсизлиги бошқармасининг йўл-патруль хизмати инспектори этиб тайинланган. 2011 йил 11 октябрь куни хизмат бурчини бажараётган пайтида мардларча ҳалок бўлган. Президент фармонига биноан вафотидан сўнг «Жасорат» медали билан мукофотланган.\nЛейтенант Жамолиддин Чўлбоев (1986—2011)\nЖамолиддин Чўлбоев 1986 йил 6 ноябрда Жиззах туманида туғилган. 2004 йил 12-мактабни тамомлаб, ИИВ академияси тингловчилари сафига қабул қилинган. 2008 йил июль ойида ўқишни тамомлаб, Жиззах шаҳар ИИБ тизимида профилактика инспектори этиб тайинланган. 2010 йилнинг декабрь ойидан умрининг сўнгига қадар Янгиобод тумани ИИБ ҳуқуқбузарликларнинг олдини олиш гуруҳи милиция таянч пункти профилактика инспектори лавозимида хизмат қилган. 2011 йилнинг 12 март куни маст ҳолда бўлган безорилар билан олишув пайтида жароҳатланиб, шифохонага ётқизилган. Оғир тан жароҳати оқибатида 19 март куни вафот этган. Президент фармонига биноан вафотидан сўнг «Жасорат» медали билан мукофотланган.\nСержант Ёқубжон Қодиров (1980—2011)\nЁқубжон Қодиров 1980 йил 24 мартда Наманган вилоятининг Норин туманида туғилган. 1998—1999 йилларда ҳарбий хизматда бўлган. 2002 йили Наманган вилояти ИИБнинг ўқув марказида таҳсил олган. 2004 йилдан ички ишлар соҳасида хизмат қила бошлаган. 2005 йили Наманган шаҳар ИИБнинг жамоат тартибини сақлаш бўлими маъмурий тартибда ҳибсга олинган шахсларни конвой этиш милиция бўлими милиционери вазифасига тайинланган. 2011 йил 3 июнь куни муқаддам судланган фуқаро томонидан оғир тан жароҳати етказилиши оқибатида ҳалок бўлган.\nСержант Адилбек Султанов (1977—2012)\nАдилбек Султанов 1977 йил 18 апрелда Қорақалпоғистоннинг Элликқалъа туманида туғилган. 1994 йилда тумандаги 2-мактабни тамомлаган. 1995—1996 йилларда Қуролли Кучлар сафида ҳарбий хизматни ўтаган. 1999 йили Элликқалъа тумани ИИБга қарашли пост-патруль хизмати ротасида фаолиятини бошлаб, умрининг охиригача ички ишлар органларида турли вазифаларда самарали хизмат қилган. 2012 йил 6 майда хизмат вазифасини бажараётган пайтида жароҳат олган ва шифохонага ётқизилган. 9 май куни вафот этган.\nСафдор Отабек Маърупов (1986—2013)\nОтабек Маърупов 1986 йил 6 март куни Фарғона вилоятининг Қува туманидаги Лайлакуя қишлоғида туғилган. Тумандаги 17-мактаб ҳамда компьютер технологиялари касб-ҳунар коллежини давлат автомобиль назорати йўналиши бўйича тамомлаган. 2011 йили Фарғона вилояти ИИБ Пост-патруль хизмати бошқармасига қаршли жамоат тартибини сақлаш бўлимига ишга қабул қилинган. 2013 йил 11 май куни хизмат вазифасини бажараётган пайтида ҳалок бўлган. Президент фармонига биноан вафотидан сўнг «Жасорат» медали билан мукофотланган.\nСержант Абдурашид Умрзоқов (1979—2013)\nАбдурашид Умрзоқов 1979 йил 17 ноябрда Наманган вилоятининг Янгиқўрғон туманида туғилган. 1997 йил тумандаги 5-мактабни тамомлаган. 2000 йилдан вилоят ИИБга қарашли пост-патруль хизмати ва жамоат тартибини сақлаш бўлимида милиционер-кинолог вазифасида фаолият кўрсатган. 2013 йил 26 ноябрь куни хавфли жиноятчи билан юз берган олишувда ҳалок бўлган. Президент фармонига биноан вафотидан сўнг «Мардлик» ордени билан мукофотланган.\nКичик сержант Жўрамурод Қодиров (1982—2013)\nЖўрамурод Қодиров 1982 йил 15 ноябрда Самарқанд вилоятининг Ургут туманида зиёли оилада туғилган. 2000 йили мактабни тамомлаган. 2001—2002 йилларда армия сафида хизмат қилган. 2002 йилда Тошкент шаҳар ИИББга ишга қабул қилинган. 2010 йилдан хизматни Самарқанд вилояти ИИБда давом эттирган. 2013 йил 29 июнь куни «Қорақўтон» тоғли кон ҳудудида хизмат вазифасини бажараётганида табиий бойликларни талон-торож қилишга қасд қилган кимсалар билан юз берган олишув пайтида оғир тан жароҳати олиши оқибатида вафот этган.\nЛейтенант Исомиддин Ёдгоров (1987—2014)\nИсомиддин Ёдгоров 1987 йил 2 июнда Жиззах туманида туғилган. Тумандаги 15-мактабни тамомлагач, Жиззах давлат педагогика институтида педагогика-психология мутахассислиги бўйича таҳсил олган. Сўнг Жиззах тумани ИИБда профилактика инспектори вазифасида иш бошлаган. 2014 йил 14 октябрь куни хизмат вазифасини бажариш чоғида мардларча ҳалок бўлган.\nКичик сержант Баҳодир Мирзаев (1990—2017)\nБаҳодир Мирзаев 1990 йил 22 апрелда Ангрен шаҳрида туғилган. Шаҳардаги 8-мактаб ва Педагогика касб-ҳунар коллежида таҳсил олган. 2010 йил Тошкент шаҳрида ҳарбий хизматни ўтаган. 2011 йилда Тошкент вилояти ИИБнинг Пост-патруль хизмати ва жамоат тартибини сақлаш бошқармасига бевосита бўйсинувчи пост-патруль хизмати батальонида хизмат фаолиятини бошлаган. 2012—2013 йилларда ИИВ Сержантлар таркибини қайта тайёрлаш ва малакасини ошириш марказида таҳсил олган. 2014 йилда Тошкент вилояти Бўка тумани ИИБ автотранспорт воситалари техник ҳолати, улардан фойдаланиш қоидаларини ва меъёрларига амал қилишни назорат этиш бўлинмасининг маъмурий ҳуқуқбузарликлар материалларини кўриб чиқиш бўйича катта инспектори лавозимига тайинланган. 2017 йил 19 май куни тунда хизмат вазифасини бажараётган вақтда вафот этган. Президент фармонига биноан вафотидан сўнг «Мардлик» ордени билан мукофотланган.\nЛейтенант Дониёр Ортиқов (1988—2017)\nДониёр Ортиқов 1988 йил 13 мартда Фарғона туманида туғилган. Тумандаги 54-мактабни тамомлаб, Фарғона давлат университетида таҳсил олган. 2014 йилдан Олтиариқ тумани ИИБнинг ҳуқуқбузарликлар профилактикаси бўлинмасида ички ишлар органлари таянч пунктлари профилактика инспектори лавозимида хизмат фаолиятини бошлаган. 2017 йил 14 август куни хизмат вазифасини бажараётган вақтида хавфли жиноятчи томонидан оғир тан жароҳати етказилиши оқибатида мардларча ҳалок бўлган. Президент фармонига биноан вафотидан сўнг «Мардлик» ордени билан мукофотланган.\n20:05 Кеча // 96593\n22:22, 26.07.2021 // 84730\n13:52 Кеча // 68540\n21:12, 26.07.2021 // 66182\n20:26 Кеча // 56428


Стерлинг: Мени Месси ва Роналдуга тенглаштирманглар!\n22 октябрь, 2019, 18:38 322\nТеглар:Рахим Стерлинг | Лионель Месси | Криштиану Роналду\nУ бу даражага етишиши учун кўп меҳнат қилиши кераклигини яхши билади.\n“Манчестер Сити” клуби форварди Раҳим Стерлинг ўзининг “Барселона” ҳужумчиси Лионель Месси ва “Ювентус” ҳужумчиси Криштиану Роналдулар билан тенглаштираётганларга нисбатан қуйилагича жавоб берди.\n“Месси ноёб футболчиси ҳисобланади. Агар мен кетма-кет 15 мавсум давомида 50-60 тадан гол урсам, шундан кейингина тенглаштириш ҳақида гапириш мумкин. Аммо ҳозир мени Роналду ёки Месси билан хатто тенглаштирманглар ҳам. Мен бу ҳақда ҳеч нарсани эшитишни хоҳламайман.\nБу ўзимни тўғри баҳолай олмайман дегани эмас. Бу йигитлар 15 мавсумдан буён топ даражада ўйнаб келишмоқда. Бунинг учун эса жуда кўп вақт керак. Мен ўсяпман ва янада яхшироқ бўлишга ҳаракат қиляпман”, - дейди 24 ёшли англиялик футболчи.\nМаълумот учун, Стерлинг жорий мавсум “Сити” сафида жами 12 та ўйинда майдонга тушди ва ўз ҳисобига 9 та гол ҳамда 3 та голли узатма ёздириб қўйишга эришди.\nКасильяс: УEФА томонидан ван Дейк, ФИФА бўйича эса Месси энг яхши. Мукофот мезонлари мантиқий эмас


hidoyat.uz – “Мовароуннаҳр” нашриётининг сайти - Ўйнаб гапирсанг ҳам...\nҲайдовчи радио овозини бирдан кўтарди, ундан кулгу, қаҳқаҳа эшитилиб, сўз устаси эмас, хашаки бир сўзамол ҳаётий воқеалардан ҳикоя қилмоқчи эканини айтиб, ҳангома бошлади. Айрим йўловчилар юзига табассум югурди. Сўзамол бир куёв номидан гапирарди. Кунда-кунора қизиникига меҳмонга келадиган, бир йилда бир неча марта туғилган кунини нишонлайдиган, ҳар байрамда совға талаб қиладиган, етмишдан ошганига қарамай пардозсиз юрмайдиган, дастурхонга қўйилган нарсаларни аралаш-қуралаш тушираверадиган бир қайнона зулмидан тоқати тоқ бўлган куёв...\nОвоз бирор йиғинда ёзилган бўлса керак, ора-чира тингловчиларнинг завқ билан кулганлари ҳам эшитилиб турибди, демак, маъқуллашяпти. Кўриниб турибди, ҳангомачи бу латифани биронта четэллик "кулгу устаси" бисотидан таржима қилган-у, исмларни, воқеа жойлари номини ўзбекчалаштирган. "Кулгуси"нинг маъно-мантиқи халқимизнинг қадриятлари, урф-одатларига қанчалик тўғри келиш-келмаслиги ҳақида ўйлаб ҳам кўрмаган. Ҳолбуки, "Пайғамбаримиз сийлаганлар", дея куёвини ҳурматлайдиган, куёв олдида андишаю сиполик, ор-номус либосларини кийиб оладиган, тилида айтмаса-да, кўнглида алоҳида меҳру ихлос билан суядиган қайноналарнинг кўпини кўрганмиз. Қизи тушган жойида тиниб-тинчишини, бахтли, ували-жували бўлишини хоҳлаган она куёвга, қуда-андаларга чиройли муносабатда бўлмайдими, ахир! Қолаверса, бундай муомаласи билан қизига ибрат бўлади, қизи ҳам эрига шундай иззат-икром кўрсатишини талаб қила олади.\nБир дугонам қизини узатганидан кейин ҳаяжон билан:\n-Куёвим "ая" деб чақирган эдилар, хурсанд бўлганимдан юрагим гупиллаб кетди. Бировнинг балоғатга етказиб қўйган боласи "она" деб ҳурматлаб турса, ажойиб бўларкан, - деган эди.\nКелинни қиз, куёвни ўғил ўрнида қабул қилиш халқимизнинг азалий удумларидан. Кексалар бунинг оқибатларини яхши тушунишади. Ўзлари мустақил яшайдиган ёш эр-хотин онгига ҳам бу хайрли анъана сингдирилиши керак. Ҳаётда ҳеч нарса изсиз кетмайди. Одамларнинг шунчаки вақтичоғлиги учун тўқилган енгил-елпи гап-сўзларни рост деб қабул қиладиганлар, уни гапириб юрадиганлар, ўрни келиб қолганда эшитганларини амалда қиладиганлар ҳам топилади, афсус.\n"Ўйнаб гапирсанг ҳам, ўйлаб гапир", дейди халқимиз. Ўзни, элни, ўзликни юксалтирадиган хайрли сўзлардан гапирайлик кўпроқ.


«ДИНАМО» - 2017: ЭНГ, ЭНГ, ЭНГ…\n«Динамо» клуби матбуот хизмати ўз анъанасига биноан, жамоанинг 2017 йилги мавсум якунлари сарҳисоби билан таништириб боради.\n«Динамо» сафида мавсум давомида энг кўп голли «пас» узатган футболчи Жавоҳир Қаҳрамонов бўлди. 21 ёшли яримҳимоячи Самарқандда ярим йил фаолият олиб борган бўлишига қарамай, 13 ўйинда майдонга тушиб, 1067 дақиқа давомида жамоадошларининг 6 та голига ассистентлик қилган. Шу билан бирга «Динамо» сафида биринчи даврада 2 та гол урган.\nКейинги ўринда бирданига уч футболчи жой олган. Ҳимоячи Шоҳруҳ Холматов, Аднан Ораховац ва ҳужумчи Фарҳод Тожиев 5 мартадан огоҳлантирилган. Қолаверса, Холматов «Олмалиқ» - «Динамо» ўйинида қизил карточкага ҳам лойиқ топилган.\nЖумладан, жорий мавсумда жамоа сафида Саиджамол Давлатжонов (19 ёш), Жасур Қурбонов (20 ёш), Абдужамол Исроилов (20 ёш), Ҳакимхон Аъламхонов (21 ёш), Жавоҳир Қаҳрамонов (21 ёш), Миркомил Локаев (21 ёш) сингари футболчилар дебютларини нишонлашди. Жумладан, 1997 йилда туғилган Саиджамол Давлатжонов «Динамо» сафида 2017 йилда майдонга тушган энг ёш футболчи бўлди.\nЖамоа сафида ҳаракат қилган энг ёши катта футболчи Алексей Николаев бўлди. 1979 йилда туғилган тажрибали ҳимоячи бу йил 38 ёшни қарши олди.\n«Динамо» клуби матбуот хизмати\nЎқилди (марта): 1573. Киритилган сана: 2017-12-02 13:47:32.


Фарғоналик олимлар яратган микроГЭСдан кўчаларни ёритишда фойдаланиляпти - 22.02.2017, Sputnik Ўзбекистон\nФарғоналик олимлар яратган микроГЭСдан кўчаларни ёритишда фойдаланиляпти\nТадқиқот жараёнида 6 та устун-траншеядаги кўча ёритиш чироқлари шаҳар электр тармоқларидан узиб қўйилиб, қурилма ёрдамида ёритиб кузатилди 22.02.2017, Sputnik Ўзбекистон\nТадқиқот жараёнида 6 та устун-траншеядаги кўча ёритиш чироқлари шаҳар электр тармоқларидан узиб қўйилиб, қурилма ёрдамида ёритиб кузатилди\nТОШКЕНТ, 22 фев — Sputnik. Фарғона шаҳри ҳудудидан оқиб ўтадиган Марғилонсойга Фарғона политехника институти олимлари томонидан яратилган микроГЭС ўрнатилди. Мазкур ихтиро Ўзбекистонда илк бор яратилган оддий сув генератори саналади, деб хабар бермоқда uz24.uz.\nХабарда айтилишича, тадқиқот жараёнида 6 та устун-траншеядаги кўча ёритиш чироқлари шаҳар электр тармоқларидан узиб қўйилиб, қурилма ёрдамида ёритиб кузатилди. Натижада соатига 3 киловатт электр энергияси ишлаб чиқарадиган генератор электр энергиясининг узлуксизлигини таъминлаши аниқланди.\nМутахассислар сув генераторини эндиликда вилоятдаги бошқа сув ҳавзаларида ҳам синаб кўришмоқчи. Изланишлар давомида чархпалак қурилмаси ёрдамида 50 киловатт электр энергияси ишлаб чиқариш мумкинлиги аниқланди.\nШу кунларда қурилманинг ишлаш имкониятини кенгайтириш устида иш олиб борилмоқда. Ускунанинг гидротурбиналари металлдан ясалган. Унинг махсус чўмичлари кинетик энергияни механик энергияга айлантириб беради. Айланма ўз навбатида электр энергияси ишлаб чиқаради.


16:57Роналду ва Месси коронавирус пандемияси пайтида қанча пул ишлаб олишгани маълум бўлди 3 16:33Сёминнинг истеъфосидан сўнг "Локо"нинг ижтимоий тармоқдаги саҳифалари обуначилари камайди 0 16:15Вилли Саньол Эрон терма жамоасини бошқариши мумкинми? 2 16:10Месси "Мальорка"га қарши ўйинни ўтказиб юборадими? 2 15:51Тачмурод Агамуродов — "Қизилқум" бош мураббийи 21 15:40Футболдаги қизиқарли фактлар. Қандай қилиб сариқ ва қизил карточкалар пайдо бўлган? 1 15:17"Севилья" "Барселона"да ўйнаётган собиқ футболчисини ортга қайтаришга уриниб кўради 0 14:58U-19 Осиё чемпионати туфайли Суперлиганинг 4та учрашуви жойи ўзгаради 5 14:50Ажойиб! "Порту" футболчилари шифокорларга миннатдорчилик билдириш мақсадида махсус либосларда майдонга чиқишди 0 14:48Бу йилги Про-лига ва Ўзбекистон кубоги формати ўзгаради 4 14:30Футболдаги қизиқарли фактлар. "Оле-Оле-Оле" қичқириғи "Аллоҳ" сўзи туфайли келиб чиққан 3 14:20Спортчилар ижтимоий тармоқларда 0 14:02ЦСКА Аргентина терма жамоаси форвардини нишонга олди 0 13:44Olamsport: UFC ESPN on 9 учун гонорарлар, Фергюсон мураббийининг залини ёқиб юборишди ва бошқа хабарлар 0 13:30Агуэро: "Месси "Барселона" рамзи ва афсонасига айланиб бўлди" 13


Кенг шим, фонар шаклидаги юбка — эркакларга ёқмайдиган аёллар либослари - Daryo\n19:54, 04.08.2020 38608\nКенг шим, фонар шаклидаги юбка — эркакларга ёқмайдиган аёллар либослари\nОдатда эркаклар урфга кирган кийимлар ҳақида бош қотирмайди. Аёллар эса бунинг акси, улар модага эргашиб турли кўриниш яратса, бу эркаклар учун ғалати туйилиши табиий. Уларнинг аксарияти ноодатийликни ёқтирмаслигини тан олади.\nМасалан, жуда қулай аммо кенг бўлган шимларни кийманг. Бу билан эркакларнинг кулгисига қоласиз, улар бу услубдаги кийимни асло ёқтирмайди.\nБиласизми, эркаклар аёлларнинг кўзига бир қарашдаёқ севиб қолиши мумкин. Балки, кўнгил кўзда акс этгани учун бўлса керак. Шунинг учун ҳам ёз кунларида қуёш нуридан ҳимояланиш учун кўзойнакнинг кичикроғидан харид қилинг, токи юзингизни беркитиб қўймасин.\nШунингдек, ҳеч қандай безаксиз ва кўриниши гладиаторларникига ўхшаган оёқ кийимлардан воз кечинг. Улар сизга қанчалик ёқмасин, эркакларнинг наздида ярашмагандек туйилаверади.\nМутахассислар ёши катта аёлларга ўсмирлар учун мўлжалланган фонар шаклидаги юбкани тавсия қилмайди. Сабаби бу билан аёл қоматига ҳеч қандай оро беролмаган саналади.\nАгар сиз автоулов хизматида ёки «бензоколонка маликаси» бўлиб ишламасангиз, у ҳолда комбинезондан ҳам воз кечинг. Эркаклар бутунлай шаклсиз бўлгани учун ҳам бу либосни ёқтирмайди.\nЭркакларнинг ғашига тегадиган энг ёмон ҳолат нима биласизми? Бу катта сумка ичидан бирор нарсани узоқ вақт излаб, сўнг топа олмаслик. Айнан шунинг учун ҳам либосингизга мос келадиган ҳамда турмуш ўртоғингизга ёқадиган кичикроқ сумка тақишга ҳаракат қилинг.\nЮқорида айтилганларнинг барчасини жамлаган ҳолда керакли хулосани чиқариб олиш ўзингиздан. Ажойиб бир янги услуб ўйлаб топингки, у ўзингизга қулай ва турмуш ўртоғингизга ёқимли бўлсин. Камчилигингизни яшириб, гўзаллигингизни таъкидлайдиган либослар гардеробингиздан жой олган бўлса, бу ғалаба қозонишнинг энг яхши вариантидир.\nФото: Аёллар образидаги эркаклар ғашига тегадиган жиҳатлар\n12:41 Бугун 653\n12:18 Бугун 2059\n12:01 Бугун 3078\n12:00 Бугун 2584\n09:45, 21.01.2021 150177\n12:42, 22.01.2021 87838\n11:21, 22.01.2021 84277


Эронда авиаҳалокат иши бўйича бир нечта киши ҳибсга олинди\nЭронда самолёт уриб туширилиши иши бўйича бир неча киши ҳибсга олинди. Эрон ҳарбийлари "Украина халқаро авиалиниялари" йўловчи самолёти "инсон хатоси" туфайли тасодифан уриб туширилганлигини тан олди.\nТОШКЕНТ, 14 янв – Sputnik. Эронда самолёт уриб туширилиши иши бўйича бир неча киши ҳибсга олинди, деб маълум қилди мамлакат суд ҳокимияти вакили Ғуломҳусайн Эмоили. РИА Новости хабарига асосан.\nСуд вакили бошқа тавсилотларини маълум қилмади.\nКиевга парвозни амалга ошираётган "Украина халқаро авиалиниялари"га қарашли Boeing-737-800 лайнери чоршанба куни тонг саҳар Теҳрон аэропортидан учиб чиққач, тез орада ҳалокатга учраган. Бортдаги 176 йўловчининг барчаси ҳалок бўлган: Эрон, Украина, Канада, Германия, Швеция ва Афғонистондан 167 йўловчи ва тўққиз экипаж аъзоси.\nШанба куни Эрон ҳарбийлари "Украина халқаро авиалиниялари" йўловчи самолёти "инсон хатоси" туфайли тасодифан уриб туширилганлигини маълум қилди. Boeing хатолик туфайли душман самолёти сифатида қабул қилинган, негаки, у муҳим ҳарбий объект яқинидан учиб ўтаётан бўлган.\nУшбу ҳодиса Ироқдаги америка базаларига берилган ракета зарбаларига АҚШнинг эҳтимолий жавоби билан боғлиқ бўлган "кучайтирилган жанговар тайёргарлик шарт-шароитларда" юз берганлигини таъкидлаб ўтилган.\nУкраина президенти Владимир Зеленский Теҳрондан айбни тўлиқ тан олишини, айбдорлар жазоланиши ва компенсация тўланишини кутишини айтди.\nТОШКЕНТ, 28 сен — Sputnik. Москва биржаси маълумотларига кўра, рубл асосий хорижий валюталарга нисбатан пасайишни тезлаштирди.\nХусусан, евро курси 2016 йил январидан бери биринчи марта 92 рублдан ошди. Москва вақти билан соат 16: 01дан бошлаб "эртага" ҳисоб-китоби билан доллар курси 53 копейкага ошиб, 78,74 рублни ташкил қилди.\nШу ўринда, Brent маркали нефтнинг бир баррели 0,92 фоизга ўсиб, 42,8 долларни ташкил этди.\nБундан аввал экспертлар ташқи сиёсий вазият, жумладан янги санкциялар таҳдиди, Алексей Навальний билан боғлиқ вазият, шунингдек, COVID-19 пандемиясининг иккинчи тўлқини рублга қўшимча босим ўтказаётгани ҳақида огоҳлантирган эди.\nМутахассисларнинг фикрига кўра, бу нефт ва газга бўлган талабга зарба бериш хавфи мавжуд ва бу ўз навбатида Россияда валюта тушумини камайтиради.\nРоссия президенти матбуот котибининг сўзларига кўра, Тоғли Қорабоғдаги можаро Россия ва бошқа мамлакатларнинг жиддий хавотирланишига сабаб бўлади.\nТОШКЕНТ, 28 сен — Sputnik. Тоғли Қорабоғдаги можаро Россия ва бошқа мамлакатларнинг жиддий хавотирланишига сабаб бўлади. Бу ҳақда Россия президенти матбуот котиби Дмитрий Песков маълум қилди.\n“<...> Ҳозир ким ҳақ, ким айбдор эканини аниқлашда эмас, балки биринчи навбатда айнан ҳарбий ҳаракатларни тўхтатиш жуда муҳим. Россия ҳамиша тенг тарозига солинган позицияни эгаллаб келган. Айнан бу позиция Россияга бу можарони тартибга солиш учун ўзининг таъсиридан ва ва ҳар икки мамлакатлар, ҳам Арманистон, ҳам Озарбайжон билан анъанавий яхши муносабатларидан фойдаланиш имконини беради”, - деди Песков. Унинг сўзларидан РИА Новости иқтибос келтирган.\nVahan Stepanyan / PAN Photo / AFP\nТоғли Қорабоғдаги кескинлик\nТоғли Қорабоғдаги туташув чизиғидаги вазият якшанба, 27 сентябрь куни эрталаб кескинлашди. Тан олинмаган республика Озарбайжон ҳарбийлари унинг ҳудудини, жумладан, пойтахт Степанакертани ўққа тутганини маълум қилди. Тинч аҳоли орасида қурбонлар бор.\nБоку ва Ереван вазиятни кескинлаштиришда бир-бирини айламоқда. Озарбайжон Мудофаа вазирлиги арман томони ўт очгани, озарбайжон томони эса ҳужумга қарши амалиётни бошлаганини таъкидламоқда. Арманистон Мудофаа вазирлиги Қорабоғ Озарбайжон томонидан ҳаво ва ракета ҳужумига учраганини маълум қилмоқда.\nАрманистон ҳукумати Тоғли Қорабоғдаги ҳодисалар туфайли мамлакатда ҳарбий ҳолат ва умумий сафарбарлик жорий этди. Тан олинмаган Тоғли Қорабоғ республикаси раҳбарияти ҳам шундай қарор қабул қилган.\nОзарбайжон ҳам Тоғли Қорабоғда вазият кескинлашгани туфайли қатор шаҳарлар ва ҳудудларда ҳарбий ҳолат жорий этишга қарор қилди.\nДунё ҳамжамияти томонларни босиқликка ва музокараларга чорламоқда. Жумладан, Россия ва Ўзбекистон Ташқи ишлар вазирликлари Боку ва Ереванни зудлик билан ўт очишни бас қилишга ва музокаралар ўтказишга чақирди.


25 январ 2021, Тошкент вақти: 09:42\nПетербургда онаси 280 минг рублга сотиб юборган чақалоқнинг отаси топилди. Россияда ноқонуний яшаб келаётгани маълум бўлган 28 ёшли аёлнинг эри Ўзбекистонда яна учта фарзанди катта бўлаётгани ва хотинининг гўдакни сотишга уринганидан хабари бўлмаганини терговчиларга айтган.\n12 сентябрда Петербургнинг Кораблестроители кўчасидаги 12- уйда 7 сентябрда туғилган боласини сотаётганда 28 яшар ўзбекистонлик аёл қўлга олинган эди. “Харидор” тезкор-қидирув амалиётида иштирок этаётган полиция ходими бўлган.\nБир неча кунлик суриштирувлар натижасида онаси томонидан 280 минг рублга (~4100 АҚШ долл.) “баҳоланган” чақалоқнинг отаси ҳам борлиги аниқланди.\nБу маълумотни Озодликка тасдиқлаган Санкт-Петербургдаги Болалар ҳуқуқлари бўйича ваколатхона расмийси Олег Алексеевга кўра, ҳозирда отанинг болага яқинлиги текширилмоқда.\n- Ҳуқуқ-тартибот идоралари бу шахснинг болага қариндошлик алоқаларини текшириб кўришади ва улар ўз тасдиғини топса, бола отасига топширилади. Акс ҳолда чақалоқ шифохонага ётқизилади. Бизда мақоми аниқланмаган барча болалар шифохонада 10 кунлик кўрикдан ўтади. Кейин мақоми аниқлангач, уни етимхонага ёки бошқа етимлар тарбияланадиган муассасага жойлаштиришади, деди Олег Алексеев\nСанкт-Петербург Болалар омбудсмани ҳозирда 10 кунлик чақалоқ ўзини яхши ҳис этаётгани ва шифокорлар кўригидан ўтаётганини билдирди.\nОзодлик ўзбекистонлик муҳожирлар фарзанди бўлган ўғил бола Россия шимолий пойтахтининг 17-сонли касалхонасида қолаётганини аниқлади.\nМаълум бўлишича, ҳомиладорлик пайтида ўзбекистонлик она шифохонада қайдда турмаган, врачлар назоратида бўлмаган. Россияда ноқонуний яшаб келаётгани маълум бўлган 28 ёшли бу аёлнинг эри Ўзбекистонда яна учта фарзанди катта бўлаётгани ва хотинининг гўдакни сотишга уринганидан хабари бўлмаганини терговчиларга айтган.\nСанкт-Петербург бўйича Тергов қўмитасида ҳозирча бу шахс болага оталик қилиш ҳуқуқини берувчи бирорта ҳужжат тақдим эта олмаганини Озодликка билдиришди. Шунга қарамасдан, Петербург омбудсмани бу муҳожир фарзандини Ўзбекистонга олиб кетишни режалаштираётганини айтмоқда.\nҲибсга олинганидан кейин терговчиларга берган кўрсатмасида исми сир тутилаётган муҳожир аёл жиноятга пул етишмовчилиги туфайли қўл урганини билдирган. У қарзларидан қутулиб, Ўзбекистонга кетиш ниятида экани маълум бўлди.\nРоссия Тергов қўмитаси Петербургда янги туғилган ўғил боласини сотмоқчи бўлган Ўзбекистон гражданига нисбатан Россия Федерацияси Жиноят Кодексининг 127- моддаси 2- қисми (“Одам савдоси”) асосида жиноят иши очди.\n“Айни пайтда аёлни ҳибсда сақлаш ва унга айблов эълон қилиш масаласи кўриб чиқилмоқда. Чақалоқ тегишли болалар уйига жойлаштирилди”, дейилади тергов бошқармаси расмий хабарида.\nСудда айби исботланса, болафурушликда айбланган аёлга 4 йилдан 8 йилгача қамоқ жазоси тайинланиши мумкин.\nОзодлик Россияда болафурушликда айбланиб, ўзбек муҳожирларининг жиноий жавобгарликка тортилгани борасидаги бошқа кўплаб ҳолатлар тўғрисида хабар берган.\n2016 йил августида Москва вилоятининг Люберци шаҳрида янги туғилган чақалоқни сотаётган ва сотиб олаётган аёллар ушланди. Полиция 16 яшар ўзбекистонлик "сотувчи" аёл 150 минг рублга ўз боласини самаралик аёлга пулламоқчи бўлганини билдирди.\n2016 йилнинг 31 мартида Россиянинг Санкт-Петербург шаҳрида олти ойлик чақалоғини 800 минг рублга пулламоқчи бўлган ўзбекистонлик 33 яшар Гавҳар А. жиноий жавобгарликка тортилганди.\n2014 йилнинг мартида Петербургда 22 яшар ўзбекистонлик Сайлигул Нуралиева янги туғилган ўғлини сотиш пайтида бу савдога ëрдам берган 29 яшар тожикистонлик Азиза Давурова билан бирга қўлга олинган эди. Тўрт кунлик болани 25 минг рублга сотмоқчи бўлган муҳожир аёллар пулни регистрациядан ўтиш учун ишлатмоқчи бўлганини билдирган.\nВоронежда чақалоғини сотишга уринган ўзбекистонлик эр-хотин 3 йилга қамалди\nМосква областида ўлдирилган 5 яшар қизнинг жасади Душанбега келтирилди


У қадим кентнинг бетакрор обидалари, ноёб осориатиқаларини ҳайрату ҳавас билан томоша қилди. Меҳмонда, айниқса, Амир Темур мақбараси катта таассурот қолдирди. Регистон майдонини айланган Ян Гейл буюк аждодларимизнинг бунёдкорлик салоҳиятига тан берди. Ўз навбатида, мамлакатимизда қадимий обидаларни асраб-авайлаш борасида олиб борилаётган ишларга юксак баҳо берди.\nКўҳна ва навқирон шаҳардаги Ислом Каримов номи берилган кўча Регистон майдони ҳамда Сиёб деҳқон бозорини туташтиради. Ушбу манзил бўйлаб яратилган ўзига хос ландшафт дизайни ҳар қандай кишининг баҳридилини очади. Шунингдек, миллий ҳунармандлик устахоналари ва савдо дўконларининг миллий ҳамда замонавийликни уйғунлаштирган манзараси кўзни қувонтиради. Бу кўркам кўриниш даниялик халқаро таниқли мутахассисни ҳам бефарқ қолдирмади.\nБинобарин, шу куни меҳмон Самарқанд давлат архитектура-қурилиш институтига ҳам ташриф буюрди. Таълим муассасасида замонавий шаҳарсозлик меъморчилигига бағишланган семинар ўтказилди. Унда мазкур олий ўқув юрти профессор-ўқитувчилари, талабалар, бир гуруҳ меъмор ва лойиҳачилар иштирок этди. Семинарда шаҳарсозлик архитектураси борасидаги илғор тажрибалар ҳақида сўз юритилиб, яшил майдонларни кўпайтириш, экологияга таъсири кам транспорт воситалари, хусусан, велосипедлардан кўпроқ фойдаланиш, бунинг учун махсус йўлаклар ташкил қилиш зарурати хусусида фикр алмашилди.\nСамарқанд давлат архитектура-қурилиш институти мутасаддилари олий таълим -муассасасига ўз китобларини туҳфа этган Ян Гейлга миннатдорлик билдирди.\nМазкур рукндаги бошқа мақолалар: « Халқларимиз дўстлигининг ёрқин ифодаси\tОсойишталик ва барқарорликни таъминлашда самарали ёндашув »


Эркак ва аёл “Соғлом муносабатлар бахтлилик даражаси билан ўлчанади” – Пазанда.Уз / Pazanda.uz\nГлавная / Жаҳон / Ажоибот / Эркак ва аёл “Соғлом муносабатлар бахтлилик даражаси билан ўлчанади”\nBarno Mir 23.05.2022\tАжоибот, Жамият Comments Off on Эркак ва аёл “Соғлом муносабатлар бахтлилик даражаси билан ўлчанади” 130 Показы\nБугун мен сизни Москва психотерапевти Михаил Лабковский билан таништирмоқчиман. У 20 йилдан ортиқ оилавий психотерапия соҳасида муваффақиятли ишлайди. Одамлар йўл қўядиган муайян тизимли хатолар ҳақида тушунарли, терапевтик ва самарали гапиради. Умид қиламанки, биз Михаил билан биргаликда миллионлаб одамларни ташвишга соладиган муҳим саволларга жавоб берамиз.\nМихаил, табиатда еркак ва аёл бир-биридан алоҳида мавжуд бўлолмайди, лекин биз ҳали бирга мавжуд бўлишни ўрганмаганмиз. Бизнинг замонамизда ёлғизлик мавзуси психолог учун енг машҳур саволлардан биридир. Кўпинча одамлар, ҳатто 25 йил турмуш қурган бўлсалар ҳам, ўзларини ёлғиз ҳис қилишади. Кўплаб муваффақиятли ва муваффақиятли еркаклар ва аёллар ўзларининг ҳаёт шеригини учрата олмайдилар. Сизнингча, сабаб нима? Муаммонинг илдизини қайердан излаш керак?\nМуаммонинг илдизини шу ерда излаш керак. Турмушга чиқмасдан олдин турмуш қурган одамлар ёлғизлик ҳиссини кучайтирадилар. Никоҳ улар учун бу муаммони ҳал қилмайди. Бу ҳеч қачон амалга ошмайдиган иллюзия. Нега? Чунки уларда шундай менталитет бор. Бу улар турмуш қурганларида емас, балки кичкина болалигида ва аллақачон болалигида, ота-оналарининг бегоналиги туфайли улар аллақачон ёлғизликни ҳис қилишган. Уларда шундай хаёл бор едики, агар улар турмуш қуришса ёки турмуш қуришса, нимадир ўзгаради. Аслида, иккита сабаб бор, биринчиси: иккаласи ҳам ёлғизликни ҳис қилишди ва ҳис қилишди. Улар онгсиз равишда ўзлари учун ёлғиз бўлган ва уларни қулай психологик жуфтликка айлантира олмайдиган одамни шерик сифатида танлайдилар. Шунинг учун, ўзини ёлғиз ҳис қилмаслик учун турмушга чиқмаслик, балки психолог билан муаммони ҳал қилиш керак. Ёлғизлик муаммоси. Яна бир қизиқ нарса: ёлғизлик – бу атрофдаги одамларнинг йўқлиги емас, балки одамнинг ўзига бўлган қизиқиши йўқлиги. Никоҳ ҳам бу муаммони ҳал қила олмайди. Агар инсоннинг ўзи ўзини қизиқтирмаса ва у меҳнат қилса, унинг турмушга чиқишидан ҳеч нарса ўзгармайди.\nБугунги кунда никоҳ нима? Никоҳнинг асосий вазифалари нималардан иборат?\nСоғлом одам никоҳ ҳақида емас, балки қуйидаги кетма-кетлик ҳақида ўйлайди – бир киши билан учрашиш, уни севиб қолиш, бирга яшашни бошлаш ва шундан кейингина оила қуришни хоҳлайди ва турмуш қуриш ёки турмуш қуриш. Бу соғлом ҳикоя, ва мавҳум емас, балки кимгадир турмушга чиқиш, ҳамма тарк етганидек, лекин мен ҳали турмушга чиқмаганман. Никоҳнинг функсияларига келсак, бу узоқ суҳбат. Никоҳ умуман диний ва давлат институти бўлиб, у дунёнинг кўплаб мамлакатларида жамиятни кўпайтириш, насл қолдириш, уй хўжалигини юритиш ва болаларни тарбиялаш имконияти сифатида пайдо бўлган ва ҳозир ҳам мавжуд. Ҳеч қачон севги билан алоқаси бўлмаган. Ва севги танловга аралашганлиги сабабли, никоҳда муаммолар пайдо бўла бошлади. У тикувларда ёрилиб кетмоқда ва яқин келажакда у мавжуд бўлган шаклда енди бўлмайди. Севги учун никоҳ, ўлим билан якунланган уриниш ҳақида биринчи еслатма Ромео ва Жулиеттадир. Никоҳ ва севги ўртасидаги можаро ҳақида сўнгги еслатмалардан бири Анна Каренинада бўлиб, у ерда ҳам аёл вафот етган. Шунинг учун никоҳ ҳиссиётлар билан емас, балки дин ва давлат тузилиши билан боғлиқ.\nБугунги кунда никоҳдан кимга фойда бор – еркакми ёки аёлми?\nНикоҳ ҳар доим еркакдан кўра аёл учун фойдали бўлган, чунки еркак бу аёл, унинг болалари, болалари ва бошқалар учун жавобгарликни ўз зиммасига олди.\nРашк – бу ҳар қандай одамнинг тинч яшашига имкон бермайдиган туйғу. Мен сиздан иқтибос келтираман: “Рашк – бу ўзини паст баҳолаш, қўрқув ва ишончсизликка асосланган параноид ҳикоя. Агар еркак аёлдан сўраса: “Хўш, айтинг-чи, мендан олдин ким бор еди, демак у паранояк.” Нега рашк еркак ва аёлга шунчалик қаттиқ ёпишади? Бундан қандай қутулиш мумкин?\nСиз психологга боришингиз керак. Мен сизга ҳасаднинг сабаблари ҳақида гапириб бераман: биринчидан, болалигида ота-онасини рашк қилган одамлар, уларга ота-онаси уларни яхши кўрмайдиган, ташлаб кетган, бошқа болалар билан таққослаган ва ҳоказо каби туюларди. Бу асосий сабаблар, кейин аллақачон ўзини паст баҳо, сизни бошқасидан кўра ёмонроқ ҳис қилиш, сизни севиш мумкинлигига ишонмаслик ва ҳоказо.\nБизнинг онамиз ва дадамиз кўпинча фарзандлари учун никоҳларини сақлаб қолишган. Сизнингча, буни қилиш керакми ёки йўқми?\nМенимча, бу керак емас. Чунки бундан болалар яхши бўлади, деб ҳеч ким айтмади. Агар сизда ёмон муносабатлар, можаролар, жанжаллар, жанжаллар, қичқириқлар, жанжаллар бўлса ва сиз бир-бирингизни севмасангиз, буларнинг барчасида болалар қайнатилади.\nСиз ўзингиз бир неча бор такидлагансизки, муносабатлардаги аёллар кўпинча турмуш қуришлари учун болалар учун қурбон ролини ўйнашлари керак. Қандай қилиб никоҳда ўз мавқеини ва қадр-қимматини йўқотмаслик керак?\nБунинг учун аёл ўзига суяниб, ўз муаммоларини ҳал қилиш учун никоҳдан фойдаланмаслиги керак. Ҳар қандай. Моддий, психологик ва бошқалар.\nЯни, молиявий жиҳатдан фақат ўзингизга таянасизми?\nЕксклюзив равишда. Ва агар бола туғилган бўлса ва у туғруқ татилида бўлса, у ўзига қандай таяниши мумкин? Агар у туғилган бўлса, у ҳамма нарса қандай кўринишини, фармон қанча давом етишини ва молиявий жиҳатдан бунга тайёр бўлиши кераклигини аллақачон тахмин қилган.\nЕркаклар кўпхотинли, аёллар еса моногам, деган афсона бор. Сиз аёллар ҳам кўпхотинли, деб бу афсонани йўқотасиз. Аммо хиёнат ҳар доим ҳалокатдир. Никоҳда буни қандай қилиб олдини олиш мумкин?\nНикоҳда хиёнат қилишнинг олдини олиш учун турмуш ўртоғингиз билан жинсий алоқада муаммоларга дуч келмаслик ва барқарор руҳиятга ега бўлиш учун севги учун турмуш қуришингиз керак. Аёллар ва еркакларга бўлинишга келсак, бу беманилик, чунки аёллар ва еркаклар бир хил турга – ҳомо сапиенсга тегишли ва бу тур кўпхотинлидир.\nМен сизнинг бахт учун ўз қоидаларингиз борлигини биламан. Илтимос, ўқувчиларимиз билан баҳам кўринг.\n1) Ўзингиз хоҳлаган нарсани қилинг.\n2) Ўзингиз хоҳламаган нарсани қилманг.\n3) Фақат сизга ёқмайдиган нарсани айтинг.\n4) Агар сўралмаса, жавоб берманг.\n5) Фақат саволга жавоб беринг.\n6) Ўзаро муносабатларни билиб, фақат ўзингиз ҳақингизда гапиринг.\nПред. Ёш қизлар дам олишга қизлар ҳақида\nСледующая Идеал аёл эркаклар нигоҳида


Макгрегор Нурмагомедов автобусига ҳужум қилган «Барклайс центр»да яна жанжал чиқарди – Видео - EFFECT.UZ\nМакгрегор Нурмагомедов автобусига ҳужум қилган «Барклайс центр»да яна жанжал чиқарди – Видео\n. 14:17 | 13.09.2021\nНью-Йоркда MTV Video Music Awards тақдирлаш маросимида UFC жангчиси Конор Макгрегор ва таниқли рэпер Колсон Бэйкер (Machine Gun Kelly) ўртасида жанжал юзага келди.\nГап шундаки, ушбу маросимда Бэйкер ёнига келган Макгрегорни туртиб юборган ва натижада Макгрегорнинг қўлидаги қўлтиқтаёқ тушиб кетган. Макгрегор энди куч ишлатишга ташланаётганда қўриқчилар аралашган ва уларни ажратишган. Воқеа натижасида ҳеч кимга шикаст етмаган.\n“Ҳеч нарса бўлмади. Мен уни танимайман. Уришсам фақат муносиблар билан, жанг қилишни биладиганлар билан уришаман. Бунақанги майда рэперлар билан эмас. Бу йигит Меган Фокс билан кириб келганидан бошқа у ҳақда ҳеч нарса билмайман”, – дейди Макгрегор.\nЭслатиб ўтамиз, ирландиялик жангчи маросим бўлиб ўтган “Барклайс центр”да 3 йил аввал Хабиб кетаётган автобусга ҳужум қилган эди.\nTeglar:Konor MakGregor, MTV Video Music Awards, Ўзбекистон\n«Жиззахда ЙПХ ходими «Алкотестер» ўрнига «одноразовый стакан»дан фойдаланди\nЎзбекистонга янги турдаги вакцина олиб келинди\n«Сардоба фожиаси «мактаби» етади менга» – Шавкат Мирзиёев\nШавкат Мирзиёев Хоразм ва Қорақалпоғистон билан боғлайдиган кўприк қурулишини Раматовга топширдими?


“ВАТАНПАРВАР БОҒИ” – ВАТАНПАРВАРЛИКНИ ЮКСАЛТИРАДИГАН МАСКАНГА АЙЛАНАДИ\nOldingi maqola ПАСПОРТ АЛМАШТИРИШГА ҲАММА УЛГУРИШИ МУМКИНМИДИ?\nKeyingi maqola ҚАРШИ МАГИСТРАЛЬ КАНАЛИ ТАЪМИРТАЛАБМИ?\n“ВАТАНПАРВАР БОҒИ” – ВАТАНПАРВАРЛИКНИЮКСАЛТИРАДИГАН\nМамлакатимизда ёш авлодни юксак ватанпарварлик руҳида тарбиялаш, уларда эл-юрт тақдирига дахлдорлик туйғусини юксалтириш, халқ ва армия якдиллигини таъминлаш масаласига устувор аҳамият қаратилган. Президентимиз Шавкат Мирзиёев жорий йилнинг 28-29 январь кунлари вилоятимизга ташрифи чоғида ҳам бу масалада алоҳида тўхталиб, мазкур йўналишда амалга оширилиши лозим бўлган ишлар ҳақида керакли топшириқ ва кўрсатмалар берган эди.\nАна шу топшириқлар ижросидан келиб чиқиб, вилоят ҳокимининг тегишли фармойиши билан Қарши шаҳридаги Ислом Каримов кўчасида жойлашган болалар маданият ва истироҳат боғини “Ватанпарвар боғи”га мослаштириб реконструкция қилиш, боғ ҳудудидаги объектларни замонавий архитектура ва шаҳарсозлик талабларига мос тарзда таъмирлаш, атрофини ободонлаштириш ва кўкаламзорлаштириш ишларини ўз вақтида ташкил қилиш ҳамда мувофиқлаштириб бориш бўйича чора-тадбирлар режаси белгиланди. Айни вақтда боғ ҳудудида бош пудратчи ташкилот - “Қашқадарё нефтгаз қурилиш ва таъмирлаш” акциядорлик жамияти томонидан кенг кўламдаги бунёдкорлик ишлари амалга оширилмоқда.\n- Қурилиш ишларига ташкилотимиздан 220 дан ортиқ ишчи-ходимлар, 30 дан ортиқ турли русумдаги махсус техника воситалари жалб этилган, - дейди жамият етакчи муҳандиси Жонибек Ражабов. – Ишлар икки сменада ташкил этилган. Шу билан бирга вилоятимиздаги бир қатор давлат ва жамоат ташкилотлари ҳам боғда кўзда тутилган ишларни бажаришда фаоллик кўрсатмоқда.\nТаъкидлаб ўтиш жоиз, умумий майдони 7 гектардан ошиқ бўлган “Ватанпарвар боғи” нафақат номи, балки, тайёрланган лойиҳага кўра, қурилиши, дизайни, қулайликлари жиҳатидан ҳам вилоятимиздаги бошқа истироҳат боғларидан мутлақо фарқ қиладиган бўлади. Бу ерга келган одам ўзини том маънода Ватанимиз тарихи, бугуни ва эртасининг бир бўлаги сифатида ҳис этади. Халқимиз босиб ўтган шонли тарих, мустақил диёримизда амалга оширилаётган улкан бунёдкорлик ишлари, тинч ва осуда кунлар қадри, барча-барчаси ўз ифодасини топади бу манзилда. Боғга келган ҳар бир киши мириқиб сайр қилиши, аттракционларда учиши билан бир қаторда, Қуролли Кучларимиз, юртимизнинг ҳарбий салоҳияти ҳақидаги тасаввурларини янада бойитиб олади.\nМисол учун, айни вақтда бу ерда қад ростлаётган асосий мажмуалардан бири шарқона услубдаги музейдир. У ташқи томондан Амир Темур ва ундан кейинги даврларда қурилган сарой иншоотларини ёдга солади. Бино атрофидаги муҳит ҳам тарихий қиёфа касб этади. Яъни, улуғвор бино дарвозасининг икки ёни ҳамда бино тепасидан соқчилар ўрин олади. Ичкарида эса мамлакатимиз ҳарбий тарихига оид буюмлар, расмлардан иборат экспонатларни томоша қилиш мумкин бўлади.\nҲудудда барпо этилган яна бир йирик мажмуа – очиқ сув ҳавзаси ҳам алоҳида ўзига хосликларга эга. Ҳавза ичига ўрнатилган учта фавворанинг иккитаси сувни 30 метр, яна биттаси эса 50 метр баландликка пуркайди. Фавворалар атрофида эса ҳарбий қайиқ ва катерларда саёҳат қилиш мумкин.\nБоғ лойиҳасини яратишда бу ернинг ёшларда ҳарбий касбга ҳавас уйғотадиган, ҳарбий-тактик ўйинлар ўтказиладиган маскан бўлиб қолишига ҳам эътибор қаратилган. Хусусан, йўлаклар бўйлаб юрар экансиз, Қуролли Кучларимизда мавжуд қудратли ҳарбий техникалар, самолёт ва вертолётлар эътиборингизни тортмай қолмайди. Уларни бемалол томоша қилиш, техник имкониятлари, бошқарув усуллари билан яқиндан танишиш мумкин. Бундан ташқари, ҳарбий амалиётлар вақтида фойдаланиладиган окоп, унинг ичидаги алоқа техникалари, қурол-яроғлар кишида ҳарбий амалиёт майдонига оид тасаввурлар уйғотади.\nУмуман олганда, лойиҳага кўра, боғ ҳудудида 18 та аттракцион ўрнатилади. Уларнинг ҳар бири “Ватанпарвар боғи” деган номдан келиб чиқиб танланади. Бундан ташқари унда, парашютда учиш, ўқ отиш майдончалари, автодром, лукодром, скалодром, очиқ амфитеатр, кафе ва музқаймоқхона каби дам олиш, кўнгилочар нуқталар бўлади. Атроф кўкаламзорлаштирилиб, турфа ранг гулларга бурканади. Ҳудудда маҳаллий гул ва дарахтлар билан бир қаторда, хориждан келтирилган, тропик иқлим табиатига хос гуллар, дарахтлар экилади.\nРежага кўра, мажмуада август ойи ўрталарига қадар шу каби режалаштирилган барча ишлар якунланиб, у энг улуғ, энг азиз айёмимиз бўлмиш Мустақиллик байрами арафасида фойдаланишга топширилиши кўзда тутилган.